is fi en is is en is is es en en is de it ca is es es is sk is de en sk de tr is is es is is nl is en de is is is is is is de it en it de is de sk da is is vi es de is vi es tl is is da is is en de is gl is is pt is is is en de is en en en es en is is is is is de is is is is is de is is is is cs it is is is fr it is fr it is fr it is cs is is pt pl is fr it is fr it is fr it is is is cs is is pt ceb hbs_lat is is is is is is nb es is is it hbs_lat is is is is is is nb es is is is fr it is fr it is fr it is cs is is pt pl is fr it is fr it is fr it is is is cs is is pt en en en is sk en is is ja is en en sk ru is is is is id is is is is is id is is is is is es is is is is is is is is is cs is is is is es is es is is is en is is is is is is is ja sk en is en is it is es is ca is nb is en is en is en is ceb is en is fr is es is ca is is ja en en is is is is is is es is is is es is es is es is es is es is is es is es is is en is is is ja is en sk is is is is is sk fr et de is fr fr ceb is fr is is is is ja is en fr en is is is hbs_lat is fr is ja is en vi it fr en is is is is is is ja fr en is is is is es is hu is ca is en is de is fr es is es is is is ceb en is is is en pam is en is is is is is is is is is is is is is is is is is is fr is uk is sv is is is is cs is is is is sv is is is is is ceb es is is is pam is es is is is is is is is is is is is is is fr uk is war is is is is cs is is is sv is is is ceb es is is is en pam is es is is is is is is is is is is nb is is fr cs is is uk is is en is cs tr is is sv is is is is is is ceb es is is is pam is es is is is is is is is is is is is is is is fr cs is uk nb is sv is is is en cs is cs is tr is is is is is is is is is is ceb es is is en pam is es is is is is is is is is is is is is is is fr is uk nb is sv is es is is is cs sv is is is is is ceb es is is is pam is es is is is is is is is is is is is is is is is is fr cs is uk is is is is cs is is is is sv is is is is is is ceb es is war is pam is es is is is is is is is is is is is nl es is is fr cs is is uk is war is is is is cs is is es is is is is ceb es is is is pam is es is is is is is is is is is is is is is is is is is is is es is is fr cs is is uk is war is is is is cs is is sv is nb is is is ceb es is is is pam is es is is is is is is is is is nb is is fr is uk is is is cs is is sv es is is is is is ceb es de is is pam is es is is is is is is is is is is en is fr is uk sv is war is is is is cs is is is is sv is is is is is is ceb es is is is pam is es is is is is is is is is is is is fr cs is uk is is is is is cs is is sv es is is is is is ceb es is is is en pam is es is is is is is is is is is is is is is fr cs is is uk is is is cs is is is sv es is is is ceb es is is is pam is es is is is is is is is is is is is en is fr is uk is war is is en cs is is is is sv is is is is is ceb es cs is is pam is es is is is is is is is is is is is is fr is uk is war es is is en cs is is is is sv is is is is is is ceb es is is is pam is es is is is is is is is is is is is is is is is fr is uk is war is is en cs is is is es is es is is is ceb es is is et en pam is es is is is is is is is is is is is is is is fr cs is uk is war is sk hu cs is is is sv es is is is is is ceb es is is gl pam is es is is is is is is is is is is is is fr is uk is is is is is cs is is sv es is is is is is ceb es is nl is pam is es is is is is is is is is is is is is is is is is fr is is uk is war is is is is cs is is is sv es is is is is ceb es is is is en pam is es is is is is is is is is is is is is is is is fr is uk is war es is en cs is is is sv es is is is is ceb fr is is is pam is fr is is is is is is is is is is is is is fr cs is uk is en hbs_lat cs is is sv es is is is is ceb es is is is pam is es is is is is is is is is is is is is is is is is fr cs is uk is war is is is is cs is is sv es is is is is ceb en is is et pam is en is is is is is is is is is is is fr cs is uk is war is en hbs_lat cs is is sv es is is is is is ceb en is nb de pam is en is is is is is is is is is is is is is is fr nb is sv is war es is is cs is is is es is is is is is ceb es is is cs pam is es is is is is is is is is is is is is is is fr is is uk is war is is en is cs is is sv es is is is is is ceb pt is is da pam is pt is is is is is is is is is is is is is is is is is is is is fr cs is uk nb is sv is war is is is is cs is is is sv es is is is ceb es is cs is pam is es is is is is is is is is is is is de is is is fr is uk is war is is es is cs is is is sv es is is is ceb es is is is pam is es is is is is is is is is is is is is is fr is uk is is is is cs is is is sv is is is is is ceb es is is is pam is es is is is is is is is is is is fr uk is is is cs is is sv is is is is ceb es is is is pam is es is is is is is is is is is en is fr is uk is sv is is is is cs sv is is is is is is ceb es is is is pam is es is is is is is is is en is is is is is is fr uk is sv is is is cs is is is sv is is is ceb es is is pt pam is es is is is is is is is is en is is is is is uk war es is is en is is cs is is is sv is es es is is ceb en is is id pam is en is is is is is is is is is is is is fr is uk sv is is hu cs is sv is is is is is is ceb es is is is pam is es is is is is is is is is is is is is is is is fr is uk is es is cs is is sv es is es is is is ceb es is is is pam is es is is is is is is is is is is is is is is fr cs is uk nb sv is war es is cs is is is sv is is is is is is en is en is is is is is is is is is is is is is is is is ca en en en is sk is is en en is is ko is ca is nb et pt is is is is ca en en en is en es
Tenerife - sólarlandaferð á frábæru verði
Alicante - Benidorm, Albir, Calpe
Benidorm - með Hjördísi Geirs
Singapúr og Bali á eigin vegum
Singapore, Víetnam, Manila og Malasía
Valle del Este á Spáni
Tenerife - Tveir frábærir staðir
Gönguferð í Flórens og nágrenni
Allt til staðar fyrir hið fullkomna frí
59.900 kr    * Á mann m.v. 4 í íbúð, mest 3 fullorðnir, á Family Garden. 19. ágúst, 7 nætur.
Fararstjórar í vetur eru Halla Birgisdóttir og Sara Ýr Guðjónsdóttir en Halla verður á Krít í sumar.
Tenerife er skemmtilegur ferðamannastaður þar sem allt er til alls og hin spænska menning heimamanna blómstrar með tilheyrandi matargerð og mannlífi.
Þar eru allar forsendur til staðar fyrir hinu fullkomna fríi, sól og veðursæld allt árið um kring, hlýr sjór og gylltur sandur, frábært úrval fjölbreyttra veitingastaða og aragrúi ólíkra verslana. Vertu viss um að gleyma ekki sundfötunum og sólarolíunni.
Sól og sandur er auðvitað í stóru hlutverki á Tenerife en mundu jafnframt að Tenerife hefur upp á svo margt annað að bjóða líka.
VITA býður upp á gistingar á nokkrum mismunandi stöðum, þar á meðal:
Meðfram allri ströndinni er “göngugata” þar sem gaman er að rölta á milli þessara staða, en ekki er nema um hálftímaganga á milli Amerísku strandarinnar og Costa Adeje. Einnig bjóða mörg hótel upp á frítt skutl frá Costa Adeje og Playa Fanabe niður á Amerísku ströndina. Í höfuðstaðnum Santa Cruz á Suðurhluta eyjunnar er tilvalið að versla og eru allar helstu verslanir þar t.a.m H&M, Zara og Primark. Flesta daga vikunnar má finna útimarkaði á eyjunni, sem selja allt milli himins og jarðar
Fararstjórar í vetur eru Halla Birgisdóttir og Sara Ýr Guðjónsdóttir en Halla verður á Krít í sumar.
Tenerife er skemmtilegur ferðamannastaður þar sem allt er til alls og hin spænska menning heimamanna blómstrar með tilheyrandi matargerð og mannlífi.
Þar eru allar forsendur til staðar fyrir hinu fullkomna fríi, sól og veðursæld allt árið um kring, hlýr sjór og gylltur sandur, frábært úrval fjölbreyttra veitingastaða og aragrúi ólíkra verslana. Vertu viss um að gleyma ekki sundfötunum og sólarolíunni.
Sól og sandur er auðvitað í stóru hlutverki á Tenerife en mundu jafnframt að Tenerife hefur upp á svo margt annað að bjóða líka.
VITA býður upp á gistingar á nokkrum mismunandi stöðum, þar á meðal:
Meðfram allri ströndinni er “göngugata” þar sem gaman er að rölta á milli þessara staða, en ekki er nema um hálftímaganga á milli Amerísku strandarinnar og Costa Adeje. Einnig bjóða mörg hótel upp á frítt skutl frá Costa Adeje og Playa Fanabe niður á Amerísku ströndina. Í höfuðstaðnum Santa Cruz á Suðurhluta eyjunnar er tilvalið að versla og eru allar helstu verslanir þar t.a.m H&M, Zara og Primark. Flesta daga vikunnar má finna útimarkaði á eyjunni, sem selja allt milli himins og jarðar
59.900 kr    * Á mann m.v. 4 í íbúð, mest 3 fullorðnir, á Family Garden. 19. ágúst, 7 nætur.
 VITA Líf tekur gítarsóló
Flugtíminn er um  fimm og hálf klukkustund.
Frá og með 10. nóvember til og með 17. maí er flogið með Icelandair.
Frá 25. maí til og með 28. september er flogið með Primera Air.
Frá 5. október og fram á vor 2018 er flogið með Icelandair.
Icelandair: Leyfilegt er að taka með sér 1 tösku sem vegur að hámarki 23 kg og er mest 158cm á lengd, ef flogið er á almennu farrými.
Hægt er að finna nánari upplýsingar um leyfilegan farangur á vefsíðu Icelandair.
Primera Air: Leyfilegt er að taka með eina 23 kg tösku á mann og eina 10 kg í handfarangur. Handfarangur má ekki vera stærri en 50x40x20.
Leyfilegur farangur með ungabarni er ein meðalstærð af skiptitösku með helstu nauðsynjum fyrir barnið. Kerra fyrir barnið eða burðarstóll.
Ekki er lengur hægt að panta afþreyingu eins og I-pad um borð í vélum Primera.
Hægt er að bóka akstur til og frá flugvelli og þarf að greiða fyrir það sérstaklega. Frá flugvellinum til gististaða er um 20 mínútna akstur.
Kanaríeyjar eru sjö talsins og er Tenerife sú stærsta, 2,034 ferkílómetrar og liggur rúmlega 300 km út frá strönd Marokkó í Afríku.
Á Kanaríeyjum búa samtals 2,1 milljón manns, þar af um 900 þúsund á Tenerife.
Á veturna eru Kanaríeyjar í sama tímabelti og Ísland, en á sumrin eru eyjarnar klukkutíma á undan.
Lang flestar búðir og veitingastaðir taka öll helstu kreditkort. Ekki er hægt að treysta því að hægt sé að greiða fyrir vöru eða þjónustu með debetkorti, en að sjálfsögðu er hægt að taka pening út úr hraðbönkum, hvort sem er út á kredit- eða debetkort.
Tenerife státar af veðurblíðu og mildu loftslagi árið um kring þar sem hafgola og hafstraumar sjá um að halda hitanum jöfnum og þægilegum. Það hefur því verið sagt að á Tenerife ríki eilíft vor með að jafnaði um 20-25°C á daginn.
Á flestum baðströndum gilda ákveðnar öryggisreglur því ekki eru alls staðar starfsmenn á öryggisvakt. Öryggisreglur eru þannig:
• Rauður fáni: Bannað er að fara í sjóinn. Getur varðað sektum.
• Gulur fáni: Aðgát skal höfð við böð.
• Grænn fáni: Ládeyða, gott baðveður.
Öllum ferðalöngum er ráðlagt að fara vel yfir sínar tryggingar áður en lagt er af stað í ferðalag og kaupa sérstaka ferðatryggingu sé hún ekki þegar innifalin í korti eða heimilistryggingu viðkomandi. Einnig er gott að hafa meðferðis tryggingaskírteini frá Tryggingastofnun ríkisins, komi eitthvað óvænt upp á.
Íslenskir fararstjórar taka á móti farþegum á flugvelli og eru þeim innan handar allan dvalartímann. Upplýsingar um viðtalstíma og nauðsynleg símanúmer er að finna í upplýsingamöppum á gististöðum.
Á spænsku bera þau nafnið Farmacia og eru auðþekkt á stórum grænum krossi. Þau eru yfirleitt opin alla virka daga frá kl. 09:00 til 13:30 og frá 17:00 til 20:00 en þó er það aðeins breytilegt milli staða. Á laugardögum eru flest apótek opin fyrir hádegi. Yfirleitt er auðvelt að nálgast lyf í apótekum við minni háttar kvillum, en við bendum fólki á að hafa samband í neyðarsíma okkar ef það þarf á lækni að halda. Það er alltaf eitthvert apótek opið allan sólarhringinn og hægt er að fá upplýsingar hjá læknum, leigubílstjórum eða í móttöku gisti-staðar hvaða apótek er með næturvakt hverju sinni.
Eru opnir frá kl. 09:00 til 14:00 alla virka daga. Á laugardögum er opið frá kl. 09:00 til 12:00. Hraðbankar eru víða og mælum við með að nota þá sem eru hjá bankaútibúum. Hægt er að taka út peninga í hraðbönkum, en athugið þá að hafa PIN númer kortsins við hendina. Þegar verslað er út á kredit- og debetkort í búðum er orðið algengt að biðja fólk um PIN númer korts líkt og á Íslandi.
Er drykkjarhæft en það bragðast ekki vel. Við mælum með að keyptar séu vatnsflöskur í matvöruverslunum til drykkjar og matargerðar.
Það er til siðs að gefa þjórfé ef fólk er ánægt með þjónustu sem því er veitt. Þó er enginn skyldugur til að gefa. Á veitingastöðum er ágætt að miða við 5-10% þjórfé. Herbergisþernum er yfirleitt gefið 5-10 evrur á viku og einnig er rútubílstjórum gefið þjórfé í lok sérferðar.
Á Tenerife eru samgöngur góðar og auðvelt að komst þangað sem hugurinn leitar. Almenningsvagnar ganga yfirleitt á 15-40 mínútna fresti og heitir strætisvagnafyrirtækið Titsa. Leigubílar eru þægilegasti ferðamátinn og þá er auðvelt að finna. Bílarnir eru hvítir að lit og það logar grænt ljós á þeim ef þeir eru lausir. Auðveldast er að veifa þeim út á götu eða láta gestamóttöku eða veitingastaði panta þá. Allir leigubílar eiga að vera með gjaldmæli en þó taka þeir yfirleitt fast verð fyrir ákveðnar vegalengdir. Innan Amerísku strandarinnar kosta um 3 til 6 Evrur að fara á milli staða. Góð regla að spyrja um verð áður en lagt er af stað í lengri ferðir. Rútur ganga á milli helstu staða á Tenerife. Endastöðin heitir Titsa Estación de Guaguas de Playa de las Américas og er staðsett rétt hjá ráðstefnuhöllinni Palacio de Congresos.
Heita á spænsku Lavandería og er þau að finna á sumum gististöðum. Einnig eru þvottahús oft í verslunarmiðstöðvum.
Tenerife býður uppá fjölbreytta afþreyingu fyrir unga sem aldna og hér að neðan eru nokkrir staðir sem hægt er að leggja leið sína til.
Frábær dýragaður þar sem hægt er að sjá dýrin leika listir sínar eins og höfrunga, sæljón, páfagauka og fl.  Mörgæsanýlendan í Loro Parque er stórfengleg og gaman er að sjá górillur, tígrisdýr, skjaldbökur, hákarla og önnur dýr þar.
Er hæsti tindur Spánar sem er 3.718 metrar. Enginn sem kemur til Tenerife missa af því að skoða þennan frábæra þjóðgarð. Loftslagið á svæðinu er ólíkt því sem þekkist annarsstaðar á eyjunum en það er oft kallað hitabeltisháfjalla-loftslag og þykir einstakt. Ekki gleyma að taka með ykkur peysu því að hægt er að fara með kláf upp í 3.555m hæð.
Er höfuðstaður Tenerife. Þangað er gaman að koma og er iðandi mannlíf við höfnina á torginu Plaza de España. Mörg söfn eru þar eins og lista- , náttúru- og mannvísindasafn, sögusafn ofl. Þar er einnig gaman að kíkja í verslunarmiðstöðvarnar og sjá hvað þær hafa upp á að bjóða.
Er nýlegur og stórskemmtilegur vatns-rennibrautargarður ofan við Costa Adeje. Garðurinn býður upp á fjölbreyttar sundlaugar og rennibrautir af öllum stærðum og gerðum. Í garðinum eru sólbekkir og læsanlegir skápar sem hægt er að leigja. Ef veður leyfir, er opið alla daga frá kl. 10:00 til 17:00.
Er sagður einn af bestu go-kart ökubrautargarði í Evrópu. Skemmtileg afþreying fyrir alla fjölskylduna. Nánari upplýsingar fást í hótelmóttöku eða hjá fararstjórum í viðtalstímum.
Er sigling sem farin er frá höfninnni í Puerto de Colón sem er við Costa Adeje. Siglt er meðfram ströndinni þar sem eru skoðaðir hvalir og höfrungar og síðan er boðið upp á mat um borð, en siglingin tekur um fjóra tíma.
Er kvöldskemmtun fyrir alla fjölskylduna þar sem riddarar miðalda sýna listir sínar.  Burtreiðar, bardagar og dansandi hestar yfir borðhaldi.
Er Kafbátaferð sem fer á klukkutíma fresti alla daga frá höfninni í San Miguel. Ekki missa af því að komast í kynni við hið margbrotna dýralíf neðansjávar. Kafbátafyrirtækið býður uppá rútuferðir án endurgjalds nokkrum sinnum á dag. Upplýsingar í viðtalstímum hjá fararstjórum.
Er kvöldskemmtun þar sem þema sýningarinnar er söngur, dans og tónlist að spænskum hætti.
Er dagsferð með jeppum um eyjuna. Fyrsta viðkoma er á útsýnisstaðnum La Escalona og þaðan haldi til Vilaflor. Síðan er farið er um þjóðgarðinn Teide og stoppað er í Chío, Masca og Tamaimo.
Þessi ferð hefst með því að farið er með ferju frá Tenerife til eyjunnar La Gomera þar sem farið er í eins dags jeppaferð með enskumælandi fararstjóra.
Er dagsferð til La Gomera þar sem farið er vítt og breytt um eyjuna. Lagt er af stað frá gististað snemma morguns og ferja tekin yfir til La Gomera. Innifalið í ferðinni er hádegisverður.
Fararstjórar VITA veita allar nánari upplýsingar um ferðir á staðnum.
VITA Líf tekur gítarsóló 
Flesta daga vikunnar má finna útimarkaði á eyjunni. Þeir opna yfirleitt á milli kl. 08:00 og 09:00 og eru opnir til kl. 14:00. Athugið að á mörkuðunum þarf að greiða með peningum, ekki greiðslukortum og er um að gera að prútta verðin niður.
Markaðir í nágrenni Playa de las Americas :
Er opinn bæði á fimmtudögum og laugardögum. Markaðurinn er fyrir neðan hótel Costa Adeje við ströndina.
Er bær við hliðina á Amerísku ströndinni og er útimarkaður þar á sunnudögum.
Margar verslanir eru á eyjunni og eru þær yfirleitt opnar virka daga frá kl. 09:30 - 13:30 og frá 16:30 - 20:30.
Helstu verslunarkjarnar við Las Américas ströndina:
Er verslunarmiðstöð á Amerísku ströndinni. Þar er úrval af veitingastöðum, verslunum og börum.
Er við “Laugaveginn” eða  Avenida las Américas sem er aðalgatan á svæðinu. Þar eru verslanir, barir, veitingastaðir, nætuklúbbar og spilasalir.
Er verslunarkjarni sem býður upp á mikið af smáverslunum bæði inni og úti. Þar eru líka veitingastaðir og ýmislegt til afþreyingar.
Er stór verslunarmiðstöð í Adeje með fjölda verslana.
Centro Comercial Plaza Del Duque:
Er verslunar-miðstöð í Adeje. Þar eru mjög vandaðar verslanir og búðir með merkjavöru.
Er ein af stærstu verslunarmiðstöðvum á Spáni og hægt að fá þar nánast allt sem hugurinn girnist.
Er stór matvörumarkaður með miklu úrvali.
IKEA og Marks & Spencer er í Santa Cruz.
Á Tenerife eru samgöngur góðar og auðvelt að komst þangað sem hugurinn leitar. Almenningsvagnar ganga yfirleitt á 15-40 mínútna fresti og heitir strætisvagnafyrirtækið Titsa.
Leigubílar eru þægilegasti ferðamátinn og þá er auðvelt að finna. Bílarnir eru hvítir að lit og það logar grænt ljós á þeim ef þeir eru lausir. Auðveldast er að veifa þeim út á götu eða láta gestamóttöku eða veitingastaði panta þá. Allir leigubílar eiga að vera með gjaldmæli en þó taka þeir yfirleitt fast verð fyrir ákveðnar vegalengdir. Innan Amerísku strandarinnar kosta um 3 til 6 Evrur að fara á milli staða. Góð regla að spyrja um verð áður en lagt er af stað í lengri ferðir.
Rútur ganga á milli helstu staða á Tenerife.  Endastöðin heitir Titsa Estación de Guaguas de Playa de las Américas og er staðsett rétt hjá ráðstefnuhöllinni Palacio de Congresos.
Kæri vinur viltu koma í sumarfrí með fjöllunni til Tenerife? - Skoða nánar hér
Á Tenerife er einstök veðursæld, skemmtun fyrir alla fjölskylduna og stutt í fjölbreytta náttúru sem einkennir þessa fallegu eldfjallaeyju.
Ameríku-ströndin á sunnanverðri Tenerife er stundum kölluð "Leikvöllurinn" á eyjunni, sökum fjölbreyttra afþreyingarmöguleika.
Á svæðinu eru sex strendur og fyrir utan hefðbundnar íþróttir á borð við sjóskíði, tennis, keilu og golf er meðal annars hægt að fara í teygjustökk. Eitthvað fyrir alla, sannkallaður leikvöllur þar sem af nógu er að taka.
Hér ráða rólegheitin ríkjum. Staðurinn er einn sá allra fallegasti á Tenerife og algjör paradís fyrir þá sem vilja kafa og stunda golf.
Hotel Bahia Principe Costa Adeje
Einn besti golfvöllur eyjarinnar rétt við ströndina á Costa Adeje. Einnig er hægt að prófa brimbretti, leiga sjóketti eða einfaldlega svamla í rólegheitum í sjónum.
Adeje gerir sig út fyrir fjölbreytta útivist þar sem framboðið er mjög mikið. Náttúrufegurðin gerir þennan stað einkar skemmtilegan, en þrátt fyrir rólegheitin er auðvelt að komast í aðeins meiri fjör og læti, til að mynda á Ameríkuströndinni sem er í aðeins nokkurra mínútna akstursfjarlægð frá Adeje.
Stutt er í Aqualand og Siam Park, Go Kart og bíó í verslunarmiðstöðinni Gran Sur svo eitthvað sé nefnt.
Tenerife  er draumastaður golfarans. Hér eru margir góðir vellir og eru nokkrir þeirra staðsettir nálægt okkar gististöðum.
Hér að neðan er listi yfir golfvelli en athugið að yfirleitt þarf að panta rástíma fyrirfram.
Er 18 holu golfvöllur á Américas svæðinu sem er par 72 – 5860m. Hægt er að leigja allan búnað og fara í kennslu hjá golfkennurum klúbbsins. Á svæðinu er verslun, veitingastaður og snakkbarir.
Er 27 holu völlur með fallegu útsýni yfir til eyjunnar La Gomera og er hann par 72 – 5889m. Hægt að leigja allan útbúnað og í klúbbhúsi er veitingastaður
Er 27 holu völlur sem er sérstakur að því leyti að  sandgryfjurnar eru með svörtum sandi.  Völlurinn er par 72 m.v. 18 holur. Á staðnum  er golfskóli, kylfuleiga, verslun, veitingastaður o.fl.
Er 18 holu golfvöllur sem staðsettur er í fallegu umhverfi. Hann er par 72 – 5728m. Gott æfingarsvæði er á staðnum og hægt er að leigja allan útbúnað.
Er 18 holu golfvöllur sem er við rætur Tiede fjallsins og er hæsti punktur hans í 315m hæð frá sjávarmáli.
Par 72 – 5934m.
Er 9 holu golfvöllur nálægt bænum Arona.
REAL CLUB DE TENERIFE:
Er elsti golfvöllurinn á Tenerife en hann var opnaður árið 1932.  Hann er staðsettur nálægt höfuðstaðnum Santa Cruz á norður hluta eyjunnar. Par 71 – 5750m
Family Garden Compostela Beach, Playa de la Américas
Family Garden Compostela Beach, Playa de la Américas
Íbúðahótel á frábærum stað á Amerísku ströndinni. Nóg að gera fyrir alla fjölskylduna, verslanir veitingastaðir og iðandi mannlíf.
Í hótelinu eru 349 vistarverur. Íbúðirnar eru með einu eða tveimur svefnherbergjum og rúma 1-5 einstaklinga. Þær geta verið á tveimur hæðum.
Innréttingar eru fínar í líflegum og björtum litum. Eldhúskrókur, vel búinn tækjum og tilheyrandi áhöldum, er í öllum íbúðum. Einnig sími, flatskjársjónvarp með gervihnattarásum og vifta í lofti. Einnig er hægt að leigja viftu í gestamóttöku.
Sturta er á baðherbergjum. Öryggishólf, hárþurrka, straujárn og þráðlaus nettenging eru í boði gegn gjaldi. Við allar vistarverur eru svalir eða verönd með húsgögnum. Herbergi eru þrifin 5 x í viku og skipt á rúmfötum 2 x í viku. Einnig er skipt um handklæði 3 x í viku.
Fyrir þá sem kjósa að sjá ekki sjálfir um eldamennskuna er morgunverðarhlaðborðið í veitingasalnum girnilegt og það sama má segja um heitu og köldu réttina sem bornir eru fram í hádegi og á kvöldin. Ekki skemmir fyrir að hægt er að fylgjast með kokkunum við störf.
Inn á milli eru til dæmis Asísk, Mexikósk og Ítölsk þemakvöld. Snarl og ís er einnig innifalið milli 10:30 og 18:00, kökur eru bornar fram milli 15:00 - 16:00 á daginn og drykkir eru í boði frá 10:30 - 23:00 við sundlaugarbarinn Pepe's Bodega.
Í hótelgarðinum eru tvær sundlaugar, önnur ætluð börnum. Sólbaðsaðstaðan er góð og nóg af sólbekkjum og sólhlífum. Þar er einnig snarl- og drykkjabar með úrvali svalandi drykkja. Sérstakt leiksvæði er fyrir börnin og tölvuleikjaherbergi. Hægt er að leigja handklæði.
Vert er að taka fram að það eru stórir stigar niður í sundlaugagarðinn en engin lyfta alla leið niður. Hægt er að ganga út á götu og meðfram hótelinu til að sleppa við stigana en það er lengri leið. Hótelið er því ekki með fullkomið hjólastóla aðgengi.
Gestamóttakan er opin allan sólarhringinn og þar er aðstoðað við gjaldeyrisskipti og bílaleigu. Í hótelinu er þvottahús með sjálfsafgreiðslu og kjörbúð með öllum helstu nauðsynjum.
Það er rampur frá gestamóttöku og niður í garðinn fyrir hjólastóla. Hann er talsvert brattur en lyftan fer ekki niður í garðinn þannig að þetta er eina leiðin.
Hótelið er á frábærum stað, rétt við Las Vistas-ströndina, svo að stutt er að fara fyrir þá sem njóta þess að finna sandinn undir tánum og fá sér sundsprett í sjónum. Gaman er að rölta eftir strandgötunni og virða fyrir sér mannlífið. Hægt er að stunda alls kyns vatnasport við ströndina og golfvellir eru ekki langt undan. Stutt er í fjölda veitingastaða, verslana og fjörugt næturlíf Amerísku strandarinnar.
Veitingastaðir: Á hóteli og allt um kring
Vifta: Vifta í lofti og hægt er að leigja auka viftu í gestamóttöku.
Parque Santiago III og IV, Playa de la Américas
Parque Santiago III og IV, Playa de la Américas
Gott og eftirsótt íbúðahótel  á líflegum stað við Amerísku ströndina á Tenerife. Þar ættu allir að finna eitthvað við sitt hæfi. Fjölskyldufólk og ungt fólk á öllum aldri unir sér í frábærum sundlaugargörðum, við ströndina og svo er örstutt að skreppa í búðir á veitingastaðinn eða hvert annað sem hugurinn leitar.
Vart er hægt að hugsa sér betri staðsetningu á hóteli. Verslunarhús, minni verslanir, veitingahús, barir og önnur afþreying er götumegin við hótelið og hinum megin er ströndin. Undir hótelinu er verslunarmiðstöð með mörgum veitingastöðum, m.a. spænskum, ítölskum og kínverskum. Barir, kaffihús og alls konar ferðamannabúðir eru í næsta nágrenni. Þar sem sumar íbúðir hótelsins snúa út að mannlífi aðalgötunnar á Amerísku ströndinni þá verður að gera ráð fyrir því að eitthvert ónæði sé í einhverjum íbúðum.
Íbúðirnar eru í nokkrum byggingum á Parque Santiago III og IV sem standa hlið við hlið, en gestamóttakan er í Parque Santiago III.
Hótelið er mjög stórt svo nokkur gangur getur verið frá gestamóttöku að íbúðum. Ekki eru lyftur í öllum byggingum.
Sundlaugar og fyrirtaks sólabaðsaðstaða, með sólbekkjum sem ekki þarf að greiða fyrir eru við báðar byggingarnar en gestir geta nýtt sér garðana við báðar byggingar óháð því hvar gist er. Glæsilegt leiksvæði fyrir börn með barnalaug og rennibrautum og er barnaleikvöllur fyrir yngstu kynslóðina. Stór og glæsileg líkamsrækt er einnig á svæðinu.
Hægt er að velja um stúdíóíbúðir, íbúðir með einu svefnherbergi og stofu eða íbúðir með tveimur svefnherbergjum og stofu. Stærri íbúðir geta verið á tveimur hæðum en eru aldrei á jarðhæð. Í öllum herbergjum er eldhúskrókur eða eldhús, stofa, gervihnattasjónvarp, sími, öryggishólf og svalir. Hægt að leigja örbylgjuofn og DVD spilara í gestamóttöku. Vifta er í íbúðunum og er hún staðsett í stofunni en þær eru ekki loftkældar.
Íbúðir með tveimur svefnherbergjum eru sumar þannig að annað svefnherbergið er á efri hæð en þá er ekki hurð sem lokar það af frá neðri hæðinni.
Miðbær: Er í miðbænum
Veitingastaðir: Á hótelinu og allt um kring
Nettenging: Frítt í gestamóttöku. Engin tenging í vistarverum
Íbúðir: Stúdíóíbúðir, íbúð með einu svefnherbergi og stofu og íbúðir með tveimur svefnherbergjum og stofu.
Lyfta: Ekki í öllum byggingum.
Parque de la Paz, Playa de la Américas
Stutt á strönd og í miðbæinn
Parque de la Paz, Playa de la Américas
Parque de La Paz er mjög huggulegt 3ja lykla íbúðahótel, rétt hjá “Laugaveginum” við Playa del Las Américas ströndina.
Hótelgarðurinn er með sundlaug, barnasundlaug, fyrirtaks sólbaðsaðstöðu og skemmtidagskrá á kvöldin. Hótelið er á fjórum hæðum og þar eru 221 íbúðir. Það tekur um 5 mínútur að fara í bæinn eða á ströndina.
VITA er með íbúðir sem eru með einu svefnherbergi og stofu. Íbúðirnar eru bjartar og mjög snyrtilegar með flísalögð gólf og vönduðuð húsgögn. Íbúðirnar eru ágætlega rúmgóðar og vel búnar með síma, sjónvarpi (gegn greiðslu), brauðrist, kaffivél, ísskáp, öryggishólfi og svölum eða verönd.
Hótelbyggingin er byggð umhverfis fallegan garð sem er með sundlaug, sólbekkjum (án endurgjalds), barnasundlaug og leiksvæði fyrir börn. Þar er einnig útiveitingastaður og sundlaugarbar, þar sem hótelgestir geta fengið sér létta rétti og drykki. Á kvöldin er boðið upp á skemmtidagskrá.
Í aðal veitingasal hótelsins er matur borinn fram á hlaðborði. Alþjóðlegur matur, en þó með áherslu á matarmenningu heimamanna. Tveir barir eru á hótelinu, annar inni og hinn við sundlaugina.
Biljarðborð og netþjónusta eru einnig í boði.  Íbúðir fyrir fatlaða eru á jarðhæð hótelsins.
Fæði: Án fæðis, með hálfu fæði eða með öllu inniföldu (fullt fæði og innlendir drykkir).
Miðbær: 5 min gangur
Veitingastaðir: Á hótelinu og allt um kring
Herbergi: Íbúðir með einu svefnherbergi og stofu
Öryggishólf: Gegn gjaldi 1,20 EUR á dag eða 8,40 EUR á viku
HD Parque Cristobal, playa de la américas
Í hjarta Amerísku strandarinnar
200 metrar frá ströndinni
HD Parque Cristobal, playa de la américas
Mjög hugguleg smáhúsasamstæða á frábærum stað í hjarta Amerísku strandarinnar. 200 metra frá ströndinni með verslanir, veitingastaði og iðandi mannlíf allt um kring.
Í samstæðunni eru 150 smáhýsi af tveimur stærðum, 45 og 57 fermetra, öll með verönd. Þau minni eru með einu svefnherbergi og rúma þrjá fullorðna eða tvo fullorðna og barn. Í þeim stærri eru tvö svefnherbergi og rúma þau allt að fimm einstaklinga. Innréttingar eru smekklegar og þægilegar, í ljósum jarðarlitum og flísar eru á gólfum. Alls staðar er flatskjársjónvarp með gervihnattarásum, sími, vifta í lofti og vel útbúinn eldhúskrókur með ísskáp, örbylgjuofni, brauðrist, hraðsuðukatli og kaffivél auk tilheyrandi áhalda. Öryggishólf er gegn gjaldi. Á baðherbergjum er hárþurrka. Í Premier-hýsum er að auki loftkæling, baðsloppar, inniskór og baðvörur. Í svokölluðum Kids Suites eru litirnir líflegri, þar er loftkæling og þeim fylgja leikföng, barnastólar, pelahitari og Playstation 2. Þráðlaus nettenging er á öllu hótelinu.
Morgunverðarhlaðborð er í veitingasal og þar er einnig hlaðborð í hádegi og á kvöldin. Þemað í matargerðinni er mismunandi eftir kvöldum. Snarl, kaffi og kökur fást þar yfir daginn. Sundlaugarbarinn býður upp á svalandi drykki allan daginn og við hlið hans er tapasbar með úrvali smárétta. Á kokteilbarnum fæst að sjálfsögðu úrval ljúffengra kokteila.
Hótelgarðurinn er gróinn og þar eru fjórar sundlaugar, tvær ætlaðar fullorðnum, við aðra er nuddpottur, og tvær börnum, þar af önnur með rennibrautum og leiksvæði. Sólbaðsaðstaðan er góð með bekkjum og sólhlífum. Krakkaklúbbur er starfræktur og starfsfólk sér um afþreyingu fyrir börn jafnt sem fullorðna frá morgni og langt fram á kvöld.
Líkamsræktaraðstaðan er lítil en ágæt. Hægt er að panta nudd, bæði inni og undir beru lofti, vaxmeðferðir og hársnyrtingu.
Gestamóttakan er opin allan sólarhringinn. Þar er töskugeymsla, bíla- og hjólaleiga og sjálfsafgreiðsluþvottahús með þvottavélum og þurrkurum.
HD Parque Cristobal er á frábærum stað í hjarta Amerísku strandarinnar. Verslanir, veitinga- og skemmtistaðir eru í götunum í kring og einungis 200 metrar á ströndina þar sem nóg er um vatnasport og aðra afþreyingu. Siam Park vatnagarðurinn er í 10 mínútna fjarlægð og stutt er í næsta golfvöll.
Miðbær: Í hjarta Amerísku strandarinnar
Veitingastaðir: Á hótelinu og allt um kring
Strönd: 200 m í strönd
Heilsulind: Hægt að panta nudd, bæði inni og undir beru lofti, vaxmeðferðir og hársnyrtingu.
Loftkæling: Í premium - hýsum
Columbus hotel, Playa de la Américas
Columbus hotel, Playa de la Américas
Frábærlega staðsett „allt innifalið" hótel á Amerísku ströndinni.
Hér eru í boði herbergi sem taka allt að fjóra gesti (2 fullorðna og 2 börn).
Öll herbergin eru björt og snyrtileg með loftkælingu. Baðherbergin eru með sturtu.
Aðstaðan er til fyrirmyndar og engum sem þarf að leiðast. Má nefna, leikjaherbergi "game room", bar, líkamsrækt, heilsulind og krakka klúbb.
Heilsulindin er mjög hugguleg.
Lítill en góður garður með sólbaðsaðstöðu, sundlaug og barnalaug er við hótelið. Netaðgangur er í sameiginlegum rýmum og líkamsrækt sem er opin alla daga nema sunnudaga
Þakverönd er í boði ofan á byggingu á einni hæð, sem tengir íbúðabygginguna Columbus og hótelbygginguna.
Hótelið er mjög vel staðsett í göngufæri frá mannlífi, veitingastöðum og verslunum.
Nettenging: Gegn gjaldi 6 EUR fyrir 1 klst
Öryggishólf: Gegn gjaldi, 15 EUR fyrir vikuna
Sjónvarp: Ath. að sjónvörpin í herbergjunum ganga fyrir smámynt
Columbus íbúðir, Playa de la Américas
Sameiginlega aðstaða til fyrirmyndar
Columbus íbúðir, Playa de la Américas
Íbúðarhótelið Columbus er frábær kostur á mjög góðum stað á Amerísku ströndinni á Tenerife.
Íbúðirnar eru einstaklega bjartar, með ljósum húsgögnum.
Hægt er að velja um studio íbúðir eða íbúðir með einu svefnherbergi. Íbúðirnar eru með örbylgjuofni og baðherbergin eru með sturtu.
Sameiginleg aðstaða er til fyrirmyndar og engum sem þarf að leiðast. Má nefna, leikjaherbergi "game room", bar, líkamsrækt, heilsulind, krakka klúbb og pizza stað.
Heilsulindin er mjög hugguleg.
Þakverönd er í boði ofan á byggingu á einni hæð, sem tengir íbúðabygginguna og hótelbygginguna Columbus.
Í sundlaugagarðinum eru tvær sundlaugar og nuddpottur auk sólbaðsaðstöðu.
Frítt þráðlaust net í sameiginlegum rýmum. Hægt er að komast í þvottahús.
Íbúðirnar eru mjög vel staðsettar í göngufæri frá mannlífi, veitingastöðum og verslunum.
Nokkrar af íbúðum hótelsins hafa verið sérútbúnar fyrir fatlaða. Gott hjólastóla aðgengi og vel útbúnar.
Nettenging: Gegn gjaldi, 6 EUR fyrir 1 klst
Öryggishólf: Gegn gjaldi kostar 15 EUR á viku
Sjónvarp: Ath. að sjónvörpin í herbergjunum ganga fyrir smámynt.
La Siesta, Playa de la Américas
Fallegur garður með sundlaug
Skemmtidagskrá fyrir alla aldurshópa
La Siesta, Playa de la Américas
La Siesta er gott  þriggja og hálfrar stjörnu hótel, vel staðsett á Playa de las Americas ströndinni. Hótelið er þriggja hæða bygging, U-laga, með með fallegum garði, sundlaug og barnalaug, heilsulind og skemmtidagskrá.
La Siesta er á besta stað á Playa de as Americas. Stutt er til strandarinnar og göngugatna þar sem verslanir, barir, veitingahús og kaffihús eru á hverju strái og örstutt yfir að hótelunum Villa Cortes, Vulcano, Bitácora og Parque Santiago.
Hótelið býður upp á skemmtidagskrá á hverjum degi fyrir alla aldurshópa. Leikir í sundlauginni á daginn og lifandi tónlist, skemmtiatriði og diskó á kvöldin. Á staðnum er hárgreiðslustofa, heilsurækt, tækjasalur og heilsulind. Heilsuræktin er innifalin ef þú ert gestur á La Siesta, utanaðkomandi geta þó borgað inn til að fá aðgang. Heilsulindin er innifalin fyrir þá sem hafa bókað á  „Club Alexandre”  herbergjunum. Þar er upphituð inni sundlaug.
Hægt er að velja um að gista í hefðbundnum herbergjum eða svokölluðum „Club Alexandre”  herbergjum. Venjulegu herbergin eru misstór, en öll rúmgóð. Þau eru loftkæld með hárþurrku, sjónvarpi, síma öryggishólfi og litlum setkrók. Einnig er hægt að fá smábar gegn greiðslu en ekki er hægt að fá tóman smábar/ísskáp.
Club Alexandre herbergin eru jafn stór og hefðbundin herbergi, en þau eru öll með garðsýni og betur útbúnum baðherbergjum. Gestir fá einnig baðsloppa og inniskó.
Nettenging er gegn gjaldi en getur verið hæg og er misjöfn milli herbergja. Netið hefur verið í lagi í sameiginlegu rými hótelsins.
„Magic Park“ eða Töfragarðurinn, er  skemmtigarður sem staðsettur er á hótelinu og er hugsaður fyrir börn á öllum aldri. Garðurinn skiptist í tvö svæði. Annars vegar svæði fyrir krakka á aldrinum 2-9 ára. Á því svæði eru rennibrautir, ýmis leiktæki, leiksvið og aðstaða þar sem krakkar geta litað og málað. Hins vegar er svæði fyrir eldri börn og fullorðna með leiktækjum, fótboltaspilum, keilu, borðtennis, biljarð-borðum o.fl. Greiða þarf fyrir aðgang að flestum tækjunum.
„El Drago“ er veitingasalur hótelsins, bjartur og huggulegur. Þar ganga gestir að morgunverði og kvöldverði af hlaðborði.  Hægt er að skipta út kvöldverði fyrir hádegisverð.  Snakkbar er á sundlaugarsvæðinu og á hótelinu er einnig þægilegur píanóbar þar sem gjarnan er skemmtidagskrá á kvöldin.
Vikulega eru þemakvöld á hótelinu og eru þau ýmist inni eða úti. Þar má nefna Kanaríeyjakvöld, ítölsk kvöld og grillveislu í garðinum.
Flugvöllur: 15 min akstur
Miðbær: Er í hjarta Playa de las Américas
Veitingastaðir: Allt um kring
Nettenging: Gegn gjaldi, en athugið að hún getur verið misjöfn milli herbergja.
Leiga á strandhandklæðum: Handklæði fyrir sundlaugargarð kosta 0,50 cent pr dag. Hægt er að leiga þau í móttöku.
Öryggishólf: Gegn gjaldi, 2 EUR á dag eða 15 EUR fyrir vikuna
H10 Conquistador, Playa de la Américas
Öll aðstaða til fyrirmyndar
H10 Conquistador, Playa de la Américas
H10 Conquistador er gott  fjögurra stjörnu hótel, á besta stað á Playa de las Américas. Hótelið telur sex hæðir, hefur 448 herbergi og stendur við strönd. Við hótelið er fallegur garður, með tveimur sundlaugum, önnur upphituð, barnalaug, leiksvæði fyrir börn, snakkbar og veitingastað.
Despacio Thalahasso heilsulindin er með ýmsar meðferðir, byggðar á sjávarvatni og alla daga er dagskrá í gangi fyrir ýmsa aldurshópa. Nýlega var tekinn í notkun Pilatessalur.
Þar eru auk þess nuddpottar, sauna, tyrkneskt bað og að sjálfsögðu góður tækjasalur. Þar má fá gegn gjaldi ýmsar meðferðir til heilsubótar.
Staðsetning hótelsins er á besta stað á Amerísku ströndinni. Beint aðgengi er að göngugötunni, sem liggur meðfram ströndinni þar sem finna má fjölda verslana af ýmsu tagi. Barir, veitingahús og kaffihús eru á hverju strái. H10 Conquistador er við hliðina á hótelinu Villa Cortes skammt frá hótelunum Vulcan og Parque Santiago sem einhverjir ættu að kannast við.
Hægt er að velja um að gista í standard herbergjum, superior herbergjum, júníor svítum eða privilege herbergjum. Þessi herbergi eru öll sama stærð fyrir utan júníor svíturnar.
Herbergin eru öll loftkæld með hárþurrku, sjónvarpi og síma. Öryggishólf þarf að panta í móttöku og greiða fyrir afnot á meðal dvöl stendur.
Superior herbergin eru staðsett á 1. eða 2. hæðinni með útsýni yfir sundlaugagarðinn. Innifalið er sloppur, inniskór, nespresso vél og sundlaugarhandklæði.
Privilege herbergin eru með sjávarsýn. Þau eru öll búin nútímaþægindum og fallegum húsgögnum auk þess sem gestir fá sloppa, inniskó og sundlaugarhandklæði án aukagjalds.
Gestir hafa einnig aðgang að stöðum sem einungis "Privilege" gestir hafa aðgang að. Þeir fá ,,prívat lounge" þar sem hægt er að fá sér hressingu, sér veitingastað þar sem borin er fram morgunverður og a la carte matseðill á kvöldin. Einnig er sér sólbaðsaðstaða svo eitthvað sé nefnt. Nánari útlistingu á því sem innifalið er fyrir Privilege gesti má sjá hér.
Junior svíturnar eru rúmgóðar með góðu rúmi og að auki 2ja sæta sófa sem hægt er að breyta í svefnsófa. Skilrúm er á milli rúms og sófa. (sjá mynd). Ísskápur er í junior svítum.
Vegna lögunar og legu hótelsins er mjög misjafnt hversu mikil sól skín á svalir herbergjanna, einhverjar svalir eru með sól allan daginn en aðrar fá ekki sól.
Garðurinn er fallegur með miklum og litríkum gróðri. Þar er snakkbar sem og fyrirtaks grill veitingastaður þar sem hægt er að sitja úti að snæðingi undir beru lofti.
Á hverjum degi er skipulögð skemmtidagsskrá í hótelgarðinum, leikir og önnur skemmtilegheit við sundlaugarnar. “Mini Club Daisy” er barnaklúbbur fyrir 4 til 12 ára krakka, með leiksvæði, barnasýningum, bíómyndum aðstaða þar sem hægt er að lita og mála.
Í móttökunni komast hótelgestir í tölvu og þar með internet gegn greiðslu, en frítt þráðlaust net er í sameiginlegu rými.
„Tajinaste" er veitingasalur hótelsins og er morgunverður og kvöldverður framreiddur þar. Kokkar veitingastaðarins elda ýmsa ljúffenga rétti fyrir framan matargesti og töfra fram nýjungar á hverju kvöldi. Hægt er að fá hálft fæði eða allt innifalið. Hálft fæði er að jafnaði morgunverður og kvöldverður. Þeir sem eru með hálft fæði á H10 Conquistador geta þó skipt út kvöldverði fyrir hádegisverð láti þeir vita með dags fyrirvara
ATH. Mögulegt er að sérpanta Júníor svítur með aðstöðu fyrir fatlaða.
Miðbær: Í hjarta Playa de las Américas
Veitingastaðir: Á hótelinu og allt um kring
Nettenging: Aðgangur að tölvu gegn gjaldi, en frítt þráðlaust net í sameiginlegu rými
Herbergi: Herbergi: Herbergi eru með ísskáp.
Öryggishólf: Gegn gjaldi, 2,7 EUR á dag, 18 EUR vikan og 10 EUR trygging
Bitácora, Playa de la Américas
Á frábærum stað - aðeins afsíðis en þó stutt í miðbæinn.
Fjölskylduvænt – góð aðstaða fyrir börnin.
Björt og rúmgóð herbergi
Bitácora, Playa de la Américas
Bitacora er skemmtilegur kostur fyrir fjölskyldur á frábærum stað - aðeins útúr skarkalanum, en þó er stutt að fara á "Laugaveginn," aðal verslunargötuna á Amerísku ströndinni. Foreldrarnir geta slakað á meðan börnin leika sér í lauginni eða taka þátt í barnadagskránni.
Herbergin eru björt og rúmgóð og í þeim öllum eru meðal annars svalir, loftkæling, gervihnattasjónvarp, smábar, öryggishólf (gegn gjaldi) og hárþurrka. Hægt er að fá hótelherbergi sem rúma allt að tvo fullorðna og tvö börn - í þeim eru tvíbreitt rúm og svefnsófi.  Í fallegum garðinum eru tvær laugar, önnur þeirra með lítilli vatnsrennibraut og svæði fyrir börnin; Nenelandia. Auk þess er dagskrá fyrir börnin allan daginn, annars vegar fyrir 2-4 ára og hinsvegar fyrir 5-12 ára. Að auki eru tennis-, blak- og skvassvellir, minigolf, borðtennis- og billjarðborð.
Aðalveitingastaður hótelsins er með morgun-, hádegis- og kvöldverðarhlaðborð og opið grill. Athugið að við kvöldverð er ætlast til þess að karlmenn séu í síðbuxum, síðermaskyrtum og lokuðum skóm á veitingastaðnum.
Við laugina er snarlbarinn La Palapa, þar sem hægt er að fá snarl eða máltíðir, en auk þess eru á hótelinu tveir aðrir barir.
Hótelgestir hafa aðgang að þráðlausu interneti á hótelinu og víðs vegar um Tenerife, en tengingin er hæg og hentar ekki fyrir mikið magn gagna. Gegn gjaldi er hægt að fá betri tengingu.
Hægt er að leigja handklæði til að hafa í sundlaugargarðinum fyrir 12 EUR sem eru endurgreiddar þegar handklæðinu er skilað í lok ferðar
Veitingastaðir: Á hótelinu og allt um kring
Herbergi: Íbúðir fyrir allt að fjóra.
Öryggishólf: Gegn gjaldi, 2 EUR á dag eða 14 EUR fyrir vikuna
Marylanza íbúðir, Playa de la Américas
Endurnæring fyrir líkama og sál
Marylanza íbúðir, Playa de la Américas
Glæsilegt íbúðahótel við Las Americas golfvöllinn á Amerísku ströndinni. Ströndin og miðbærinn með iðandi mannlífi, veitingastöðum og verslunum er í léttu göngufæri. Hentar vel barnafjölskyldum.
Í hótelinu eru 217 bjartar og rúmgóðar íbúðir, ýmist með einu eða tveimur svefnherbergjum, og rúma frá fjórum og upp í sex einstaklinga. Stærri íbúðirnar eru á tveimur hæðum. Innréttingar eru stílhreinar og fallegar, ljósir veggir og gólf, húsgögn í dökkum við. Flísar eru á gólfum. Sjónvarp með gervihnattarásum er í öllum íbúðum og öryggishólf, gegn gjaldi. Í eldhúskrók er helluborð, örbylgjuofn, kaffivél, ísskápur og öll nauðsynleg áhöld. Á baðherbergjum er hárþurrka og baðker með sturtu. Verönd eða svalir með húsgögnum eru við allar íbúðir. Nettenging er gegn gjaldi.
Á hlaðborðsveitingastaðnum Tagoror er borinn fram morgunverður, hádegis- og kvöldverður. Matreiðslan er alþjóðleg, með mismunandi þema, og hægt er að fylgjast með kokkunum að störfum. Við sundlaugina er snarl- og drykkjabarinn La Palapa, þar sem boðið er upp á rétti af hlaðborði og matseðli í bland við ljúffenga drykki. Á Kentia eru í boði sælkeraréttir af matseðli. Setustofubarinn er opinn fram á kvöld og þar er hægt að sötra kaffidrykki jafnt sem kokteila undir lifandi tónlist. Skemmtidagskrá er nokkur kvöld vikunnar með diskóteki og annarri afþreyingu.
Í hótelgarðinum eru þrjár sundlaugar, bláa, græna og barnalaugin. Græna laugin og barnalaugin eru upphitaðar. Sólbaðsaðstaða er til fyrirmyndar með sólbekkjum, sólhlífum og handklæðaþjónustu. Sérstakt leiksvæði er fyrir börnin.
Heilsulindin Spacio10 er í hótelinu. Þar er gufubað og tyrkneskt bað, góð innisundlaug og hvíldarhreiður. Boðið er upp á nudd og aðrar líkamsmeðferðir. Líkamsræktaraðstaðan er  hin glæsilegasta.
Marylanza íbúðahótelið hentar þeim sem þrá hvíld og endurnæringu á líkama og sál, hvort sem er með því að slaka á í heilsulindinni og liggja á sundlaugarbakkanum en ekki síður þeim sem nærast á lífi, fjöri og nægri hreyfingu. Líkamsræktaraðstaðan er til fyrirmyndar og Las Americas golfvöllurinn er við hlið hótelsins. Stutt er í miðbæinn með verslunum og veitingastöðum og ströndin er í léttu göngufæri.
Miðbær: Í léttu göngufæri
Strönd: ca 1 - 1.5 km
H10 Las Palmeras, Playa de la Américas
Afþreying fyrir alla fjölskylduna
Vel staðsett við ströndina í nágrenni við verslun og veitingastaði
H10 Las Palmeras, Playa de la Américas
Mjög gott, nýuppgert hótel á besta stað á Amerísku ströndinni. Rétt við ströndina, stutt í miðbæinn og fjöldi veitingastaða og verslana í næsta nágrenni. Hægt er að velja að hafa hálft eða heilt fæði innifalið.
Í hótelinu eru 519 vistarverur sem skiptast í herbergi sem rúma tvo fullorðna, junior svítur sem rúma þrjá og fjölskylduherbergi fyrir allt að fimm einstaklinga. Herbergin eru björt og stílhrein og innréttuð í hvítu í bland við dökkan við og bláa liti sem minna á hafið. Flísar eru á gólfum. Loftkæling, sími og flatskjársjónvarp með gervihnattarásum er á öllum herbergjum. Í fjölskylduherbergjum er örbylgjuofn, öryggishólf og ísskápur eða smábar en í önnur herbergi er hægt að fá öryggishólf og ísskápur eða smábar gegn greiðslu. Á baðherbergjum er hárþurrka og baðvörur. Svalir eru búnar húsgögnum. Ókeypis þráðlaus netaðgangur er í sameiginlegum rýmum.
Veitingastaðir eru fjórir. Á Garoé svigna hlaðborðin undan kræsingum og á Sakura Teppanyaki sem er hefðbundið japanskt steikhús er hægt að fylgjast með matreiðslumeisturunum í návígi. Specchio Magico býður upp á ítalska rétti af matseðli og á La Ballena er matargerðin alþjóðleg. Mike's Coffee býður upp á kaffi, kökur og þeytinga af öllum gerðum. Þar að auki eru þrír barir á hótelinu, þar sem ýmist er hægt að sækja í rólegheit eða rífandi stemningu með lifandi tónlist.
Hótelgarðurinn er gróðursæll, þar eru þrjár sundlaugar, þar af ein fyrir börnin, sólbekkir og sólhlífar. Líkamsræktaraðstaða með nýjum tækjum er á hótelinu og verslanir. Móttakan er opin allan sólarhringinn og þar er bílaleiga, gjaldeyrisskipti, þvottahús og strauþjónusta.
H10 Las Palmeras er á besta stað við Amerísku ströndina með veitingastaði, verslanir og bari allt um kring. Stutt er í miðbæinn og spottakorn niður á strönd. Krakkaklúbbur er starfræktur yfir sumartímann og jól. Starfsfólk hótelsins sér um afþreyingu fyrir gesti yfir daginn, hægt er að skella sér í fótbolta, vatnspóló, skotfimi eða eróbikk, svo eitthvað sé nefnt og stutt er í golfvelli.
Veitingastaðir: Á hótelinu og allt um kring
Nettenging: Þráðlaust net er aðgengilegt á almenningssvæðum og er frítt
Herbergi: Herbergi með eða án sjávarsýn (kostar aukalega)
Spring hotel Vulcano, Playa de la Américas
Skemmtidagskrá á hverjum degi
Spring hotel Vulcano, Playa de la Américas
Mjög gott 4 stjörnu hótel á besta stað í hjarta Amerísku strandarinnar  Við hóteli er stór gróðursæll garður með sundlaug, barnalaug og fjölda sólbekkja.
Ströndin er um 300 metra frá hótelinu og stutt er að göngugötum með verslunarhúsum og  sérverslunum.  Barir, veitingahús og kaffihús eru á hverju strái og hótelin Villa Cortes, La Siesta og Parque Santiago eru steinsnar frá hótel Vulcano.
Hótelið býður upp á skemmtidagskrá á hverjum degi. Sundleikfimi  og leikir í lauginni eru á daginn. Fjölbreyttar sýningar eru á kvöldin, einnig lifandi tónlist og dans. Við hótelið er tennisvöllur og einungis einn km. er á golfvöllinn Club de Golf las Américas.
Herbergi eru 365 talsins, mjög  rúmgóð og geta rúmað þrjá gesti.  Öll loftkæld,  með síma, sjónvarpi, smábar gegn gjaldi (1 eur á dag), öryggishólfi, hárþurrku og svölum eða verönd.
Hægt er að tryggja sér herbergi með svölum sem snúa yfir sundlaugargarðinn gegn auka greiðslu. Þar er öryggishólf án aukagjalds og  handklæði til að nota við sundlaugina.
Í aðal veitingasal hótelsins er matur borinn fram á hlaðborði, eins og gjarnan tíðkast á Spáni og á það bæði við um morgun- og kvöldverð.  Á hótelinu er einnig pianóbar og snakkbar við sundlaugina.
Hótel Vulcano er einstaklega góður kostur á sanngjörnu verði og hafa gestir verið hæstánægðir þar í gegnum tíðina.
Veitingastaðir: Á hótelinu og allt um kring
Nettenging: Þráðlaust net á sameiginlegu rými og tölvur í gestamóttöku
Herbergi: Tveggja manna herbergi með og án garðsýnis
Sunprime Coral Suites, Playa de la Américas
Sunprime Coral Suites, Playa de la Américas
Mjög gott, fallega hannað íbúðahótel, aðeins fyrir 16 ára og eldri, á frábærum stað í miðju Amerísku strandarinnar. Veitingastaðir og verslanir í næsta nágrenni og 400 metrar á ströndina.
Í hótelinu er 191 björt og falleg vistarvera. Hægt er að velja um 40 fermetra Junior svítur eða 80 fermetra svítur með einu svefnherbergi. Allar svítur eru ætlaðar tveimur einstaklingum. Innréttingar eru stílhreinar og nútímalegar, með áherslu á bjarta og líflega liti. Parkett er á gólfum. Nútímaþægindi eru öll til staðar, eins og loftkæling, sími, flatskjársjónvarp með gervihnattarásum og þráðlaus nettenging. Hægt er að leigja öryggishólf. Í eldhúskrók er allt til alls, ísskápur, hellur, örbylgjuofn, kaffivél, hraðsuðuketill og brauðrist, auk allra nauðsynlegra áhalda. Á baðherbergjum er sturta, háþurrka, baðsloppar, inniskór og baðvörur. Við allar svítur eru svalir, búnar fallegum húsgögnum.
Morgunverðarhlaðborð er í veitingasal og þar er líka úrval rétta í boði í hádegi og á kvöldin. Við sundlaugina er snarl- og drykkjabar. Það er tilvalið að tylla sér niður á setustofubarnum, sem er stílhreinn og fallegur, áður en haldið er á næsta veitingastað eða í lok dags áður en gengið er til hvílu.
Í hótelgarðinum eru tvær sundlaugar og kringum þær sólbekkir og sólhlífar. Á þakveröndinni á 6. hæð er sólbaðsaðstaða og þó að engin sé þar sundlaugin er ekki amalegt að liggja þar og njóta útsýnisins yfir Atlantshafið.
Heilsulind er í hótelinu, með líkamsræktaraðstöðu, heitum potti og nuddpotti, hvíldarhreiðri og gufubaði. Þar eru ýmsar tegundir líkamsmeðferða í boði.
Gestamóttakan er opin allan sólarhringinn. Þar er sælkeraverslun með alls kyns góðgæti. Þar er einnig töskugeymsla, bílaleiga og boðið er upp á gjaldeyrisskipti.
Sunprime Coral Suites er gullfallegt hótel þar sem hægt er að njóta þess til fulls að slaka á og hlaða batteríin. Hótelið er aðeins ætlað eldri en 16 ára og því upplagt að njóta rólegheitanna en geta þó með nokkurra mínútna göngutúr komist niður á strönd, í verslanir, veitingastaði og iðandi mannlíf. Stutt er í allar gerðir afþreyinga og 2-3 kílómetrar á næsta golfvöll.
Miðbær: 10 min gangur í verslanir og veitingahús
Öryggishólf: Hægt að leigja
Coral Ocean View, Playa de la Américas
Aldurstakmark á hótelið er 16 ár
Stutt í veitingahús og verslanir
Coral Ocean View, Playa de la Américas
Mjög gott, stílhreint og nýuppgert hótel á frábærum stað, einungis fyrir 16 ára og eldri. Fimm mínútna göngutúr inn í miðbæ Amerísku strandarinnar og einnig niður á Troya-ströndina.
Í hótelinu eru um 125 bjartar og nútímalega innréttaðar svítur. Junior svítur eru 38 fermetrar og rúma tvo og þær stærri 54 fermetrar með einu svefnherbergi, allar ætlaðar tveimur eða þremur einstaklingum. Innréttingar og veggir eru í ljósum og svalandi litum, hvítum, gráum og gleri. Parkett er á gólfum. Ekkert skortir upp á þægindin, alls staðar er loftkæling, sími, flatskjársjónvarp með gervihnattarásum og þráðlaus nettenging. Öryggishólf fæst gegn gjaldi. Í eldhúskrók er ísskápur, hellur, örbylgjuofn, kaffivél, hraðsuðuketill og brauðrist, auk nauðsynlegra eldunaráhalda. Á baðherbergjum er sturta, háþurrka, baðsloppar, inniskór og baðvörur.  Við allar svítur eru svalir, búnar húsgögnum.
Hlaðborðsveitingastaður er í hótelinu og þar svigna borðin undan ljúffengum réttum jafnt á morgnana sem í hádeginu og á kvöldin. Mismunandi þema er í matreiðslunni eftir kvöldum. Setustofubarinn býður upp á úrval kokteila og á sundlaugarbarnum er hægt að næla sér í snarl og drykki.
Í hótelgarðinum er sundlaug og sólbekkir og sólhlífar allt um kring. Á tveimur þakveröndum eru sólbaðsaðstaða og á annarri þeirra er nuddpottur og Balíbeddar til að slaka enn betur á.
Heilsulindin býður upp á nudd og ýmsar gerðir líkamsmeðferða og þar er ágæt líkamsræktaraðstaða með nýjum tækjum.
Gestamóttakan er opin allan sólarhringinn og þar er boðið upp á gjaldeyrisskipti, aðstoð við miðakaup, ferðaplön, bílaleigu, hjólaleigu og fleira. Þvottahús með sjálfsafgreiðslu er í hótelinu.
Ocean View er mjög gott nýuppgert hótel á frábærum stað, 5 mínútur frá Troya-ströndinni með sína líflegu strandgötu. Aldurstakmark á hótelið er 16 ár og því ætti að vera auðvelt að slaka á og njóta rólegheitanna. Aðeins tekur 5 mínútur að ganga inn í miðbæ Amerísku strandarinnar og því er stutt í veitingastaði, verslanir, bari og iðandi mannlíf. Hinn frábæri Siam Park er í aðeins 10 mínútna fjarlægð og stutt í golfvelli og sport af ýmsu tagi.
Strönd: 5 min ganga niður á Troya ströndina.
Tigotan Lovers & Friends, Playa de las Américas
Ætlað 18 ára og eldri
Á miðri Amerísku ströndinni
Tigotan Lovers & Friends, Playa de las Américas
Sérlega flott, nýuppgert og nútímalegt hótel á miðri Amerísku ströndinni, ætlað 18 ára og eldri. Veitingastaðir og heilsulind í hótelinu og aðeins nokkurra mínútna gangur niður á strönd.
Í hótelinu eru 416 nýuppgerð 26 fermetra herbergi og 50 fermetra svítur sem ætlaðar eru einum og allt að þremur fullorðnum. Innréttingar eru stílhreinar og nútímalegar, í hvítum og björtum litum. Parkett er á gólfum. Loftkæling, flatskjársjónvarp með gervihnattarásum, smábar, öryggishólf og þráðlaus nettenging er alls staðar. Á baðherbergjum er baðker eða sturta, hárþurrka og ókeypis baðvörur. Hægt er að panta Romance herbergi þar sem svefnherbergi og baðherbergi eru í opnu rými með nuddbaðkeri og regndropasturtu og stillanlegri lýsingu. Smart herbergi eru fyrir þá tæknivæddu, með USB-tengjum, háhraðaneti, innbyggðum hátölurum og stillanlegri lýsingu.
Hlaðborð er á morgnana, í hádeginu og á kvöldin á Areca-veitingastaðnum og er mismunandi þema í matreiðslunni eftir dögum. Hægt er að borða inni eða úti á verönd. Santa Rosa Grill býður upp á ljúffengar steikur og fiskrétti af matseðli. Setustofubarinn er rúmgóður og veitir svalandi skjól frá geislum sólarinnar.
Á þakveröndinni er sólbaðsaðstaða, infinity-sundlaug og nuddpottur og er óhætt að segja að útsýnið þaðan sé óviðjafnanlegt. Það nær þó ekki yfir nektarsvæðið þar sem þeir sem það kjósa geta sólað sig á Adams- og Evuklæðum. Barinn Café del Mar er einstaklega flottur og á kvöldin sér plötusnúður um fjörið.
Í hótelgarðinum er sundlaug og góð sólbaðsaðstaða í kring með bekkjum og sólhlífum, nuddpotti og Balíbeddum. Á sundlaugarbarnum er boðið upp á allar gerðir drykkja og hádegisverð af matseðli. Starfsfólk sér um skemmtidagskrá frá morgni til kvölds.
Í heilsulindinni Vitanova er gufubað og boðið er upp á alls kyns slakandi nudd- og líkamsmeðferðir, jafnvel undir beru lofti. Líkamsræktaraðstaða og hárgreiðslu- og snyrtistofa eru einnig í hótelinu.
Móttakan er opin allan sólarhringinn. Þar er bíla- og hjólaleiga, miðaþjónusta og þvottahús.
Tigotan er glæsilegt hótel á frábærum stað á Amerísku ströndinni, aðeins ætlað fullorðnum. Það er allt til alls á hótelinu sjálfu en allt í kring er iðandi mannlíf, verslanir, veitingastaðir og afþreying af öllu tagi.
Veitingastaðir: Á hóteli og allt um kring
Strönd: nokkurra min gangur niður á strönd
Miðbær: Á miðri Amerísku ströndinni
Mediterranean Palace, Playa de la Américas
Frábær staðsetning á amerísku ströndinni
Fjölbreytt afþreying í boði
Mediterranean Palace, Playa de la Américas
Hótel Mediterranean Palace er gott og einstaklega vel staðsett hótel  miðsvæðis á Playa de las América og steinsnar frá strönd. Sundlaugargarðurinn er ævintýralegur með 300 fm sundlaug sem er umkringd rómverskum styttum og annari 1.000 fermetra laug en umhverfis hana eru gosbrunnar og geysifínt sólbaðssvæði. Hægt er að fá strandhandklæði gegn 15 EUR tryggingu sem er endurgreidd þegar handklæðinu er skilað
Hótelið er heill heimur útaf fyrir sig með sínum ævintýralegu sundlaugargarði , veitingastöðum, börum og snakkbörum.  Aðal veitingastaður hótelsins býður uppá girnilegt hlaðborð alla daga með úrvali af þjóðlegum og alþjóðlegum réttum, auk þess að vera með sérstök þemakvöld.  Hægt er sitja úti eða inni (fer þó eftir veðri).
The Beach Club, við Playa del Camisón,  er notalegur staður við sjóinn. Þar er borinn fram matur á daginn, en á kvöldin breytist staðurinn í stóran bar og mörg kvöld er skemmtidagskrá með lifandi tónlist.
Snakkbarinn Marco Antonio er fínn fyrir létt hádegissnarl og er með ágætan krakkamatseðil.  Heilsu- og  safabarinn við sundlaugina er með fersk salat og nýkreistann djús.
Á hótelinu eru 535 herbergi , öll loftkæld með síma, sjónvarpi, öryggishólfi, hárþurrku og verönd eða svölum. Hægt er að panta minibar gegn greiðslu. Ekki er hægt að fá tóman minibar // ísskáp. Herbergi snúa ýmist yfir garðinn og sundlaugina eða að götu. Þráðlaust net er í herbergjum og sameiginlegu rými.
Lifandi og líflegt hótel með sundlaugum, barnalaugum, nuddpottum og þremur tennisvöllum. Einnig mini-golf,  líkamsrækt, tækjasalur og alls kyns íþróttatímar eins og tai chi og jóga. Borðtennis, billjard og prógramm í garðinum alla dag.
Hárgreiðslustofa, smáverslanir og klúbbar fyrir börn og unglinga. Öll barnaaðstaða til fyrirmyndar. Heilsulindin “Mare Nostrum SPA Thalassotherapy Centre” er svo annar  heimur og sjón er sögu ríkari.
Líf og fjör fyrir lífsglatt fólk!
Veitingastaðir: Á hótelinu og allt um kring
Nettenging: Frítt Wi - Fi
Sir Anthony, Playa de la Américas
Frábær staðsetning við ströndina
Sir Anthony, Playa de la Américas
Sir Antony er 5 stjörnu hótel við Amerísku ströndina. Góð þjónusta og allur aðbúnaður er í samræmi við 5* hótel.
Þjónustufólk dekrar við hótelgesti og leggur sig fram um að dvölin á Sir Antony verði ánægjuleg.
Hótelið er byggt í boga og  snýr yfir sundlaugargarð og strönd. Í garðinum er sundlaug og sólbekkir með mjúkum dýnum til að sem best fari um gesti.
Hótelið er við strönd á besta stað á amerísku ströndinni, steinsnar frá aðal verslunargötunni. Þar er fjölbreytt mannlíf, barir, kaffihús, veitingastaðir, smáverslanir og verslunarhús.
Á hótelinu eru 70 herbergi og svítur. „Double Superior“ eru á samningi. Nútímaleg og smart, tveggja manna herbergi með verönd eða svölum og útsýni yfir garð og út á sjó. Öll eru herbergin loftkæld með þráðlausu netsambandi, sjónvarpi með gervihnattarásum, öryggishólfi, smábar, tónlistarrásum og síma. Baðherbergi eru falleg og vel búin með síma, baðslopp, inniskóm og hárþurrku.
Við hótelið eru sex veitingastaðir og barir. Strandbarinn er sérlega notalegur og er opinn fyrir drykki og létta rétti allan daginn og fram á kvöld. Veitingastaðurinn Windsor er í fallegu umhverfi  með úrvals mat. Austurlenskur matur er borinn fram á Feng Shui Asian Restaurant og steikarstaðurinn er með nautasteikur frá Argentínu. Auðvitað er líka spænskur veitingastaður með tapas réttum og úrvali af þjóðlegum réttum. Hægt er að kaupa morgunverð eða hálft fæði.
Miðbær: í miðbæ las Américas
Veitingastaðir: Á hótelinu og allt um kring
Herbergi: Superior herbergi fyrir tvo
Herbergi: Superior herbergi fyrir tvo
Nettenging: Gegn gjaldi á herbergjum
Villa Cortes Gran Luxe Spa, Playa de la Américas
Byggt í glæsilegum mexíkönskum stíl
Villa Cortes Gran Luxe Spa, Playa de la Américas
Dagana 12. - 18. desember verður sundlaugin lagfærð á Villa Cortes.
Villa Cortes er 5 stjörnu lúxúshótel, vel staðsett við ströndina á amerísku ströndinni. Á hótelinu er fallegur sundlaugargarður, íburðarmikil herbergi, heilsulind, setustofur og  fyrsta flokks veitingastaðir.  Hótelið er byggt eins og mexíkanskur herragarður og  hrein upplifun að dvelja þar.
Á hótelinu eru 151 falleg herbergi, innréttuð í mexikóskum stíl. Íburðarmikil og glæsileg, málverk á verkum, efnismikil gluggatjöld, lampar og mublur af fínustu sort. Herbergin eru loftkæld, öll með baðslopp, hárþurrku, sjónvarpi, öryggishólfi, smábar, tónlistarrásum, síma og svölum eða verönd. Hægt er að sérpanta lúxus svítur.
Veitingastaðir hótelsins  eru sex að tölu. Á veitingastaðnum Veracruz  svigna borðin undan ljúffengum kræsingum bæði  þegar borinn er fram morgunverður og einnig á kvöldin.
Við mælum með hinum eðalfína Tiziano þegar þú vilt fara fínt út að borða og svo er hinn þýski Brauhaus með mjög góðan mat.
Hægt er að velja um morgunverð eða hálft fæði.
Þrír barir eru á Villa Cortes, einn í gestamóttöku, annar er píanóbar með lifandi tónlist og svo er þægilegur strandbar.
Andrúmsloftið á Villa Cortes er einkar notalegt í garðinum er stór sundlaug og þægilegir sólbekkir. Gengið er beint úr garðinum niður á litla einkaströnd.
Heilsulindin er með tyrknesku baði og fínustu nuddarar auka á vellíðan hótelgesta. Einnig má taka vel á í tækjasalnum eða spila tennis við hótelið.
Villa Cortes er fyrir fagurkera, sem vilja aðeins það besta.
Veitingastaðir: Á hótelinu og allt um kring
Nettenging: Í gestamóttöku og þráðlaust á herbergjum
Herbergi: Tveggja manna herbergi
Las Madrigueras, Playa de la Américas
Glæsilegt, klassískt og stílhreint
Las Madrigueras, Playa de la Américas
Glæsilegt lúxushótel við Las Americas golfvöllinn, golfbíll með GPS fylgir og beint aðgengi er af hótelinu að fyrstu holu.
Í hótelinu eru 57 rúmgóðar og bjartar vistarverur. Herbergin eru 44, 50-60 fermetrar að stærð, og svíturnar sem eru 13 eru 65-150 fermetrar að stærð. Innréttingar eru allar hinar glæsilegustu, klassískar og stílhreinar, úr dökkum við með ljósu áklæði. Dökkt viðarparkett á gólfum. Í öllum vistarverum er loftkæling, flatskjársjónvarp með gervihnattarásum, smábar, öryggishólf og þráðlaus nettenging, gestum að kostnaðarlausu. Baðsloppar eru á baðherbergjum, hárþurrka og baðvörur. Stór verönd með húsgögnum er við öll herbergin. Útsýni er yfir golfvöllinn og á haf út, yfir á eyjuna La Gomera.
Morgunverðarhlaðborðið er ríkulegt auk þess sem hægt er að panta heita rétti af matseðli. Kokkarnir á Belle Vue snara fram léttum réttum og snarli fyrripart dags og ljúffengum klassískum réttum úr besta fáanlega hráefni á veitingastaðnum Bogey á kvöldin. Fyrir kvöldverðinn er upplagt að fá sér fordrykk á píanóbarnum eða slaka á í billjarðstofunni.
Hótelgarðurinn er fallega gróinn, þar er upphituð sundlaug, sólbekkir og sólhlífar.
Heilsulind er í hótelinu þar sem ljúft er að láta þreytuna líða úr sér í nuddpottinum, gufubaði eða tyrknesku baði. Einnig er gott að láta dekra við sig í þeim líkamsmeðferðum sem þar er boðið upp á. Á hótelinu er svo líkamsræktaraðstaða, hárgreiðslu- og snyrtistofa.
Í móttökunni er hægt að skipta gjaldeyri, leigja bíl og kaupa miða á ýmsa viðburði. Þar er einnig þvotta-, þurrhreinsi- og strauþjónusta.
Það er ekki fjarri lagi að kalla Las Madrigueras himnaríki golfarans. Hótelið stendur við Las Americas golfvöllinn og gestir fá til umráða golfbíl með GPS og sérstakan geymsluskáp, auk þess að hafa aðgengi að fyrstu holu beint af hótelinu.
Vallagjöld eru 48 EUR á mann í maí - september en frá og með 1. október eru þau 70 EUR á mann.
Fyrir þá sem vilja bregða sér af bæ er ströndin í göngufæri og einnig miðbærinn í Las Americas með fjölda verslana og veitingastaða og fjörugu mannlífi.
Miðbær: Las Americas í göngufæri
Bahia Principe, Costa Adeje
Eins og lítið þorp
Bahia Principe, Costa Adeje
Fjölskylduvænt hótel sem er eins og lítið þorp út af fyrir sig. Stendur á kletti við sjóinn, um 10 km utan við Costa Adeje. Allt innifalið.
Herbergin eru rúmgóð, og í þeim er gervihnattasjónvarp, loftkæling, smábar, öryggishólf (gegn gjaldi) og svalir. Á baðherbergjum er hárþurrka, baðkar, baðvörur og sturta.
Í stórum garðinum eru 3 sundlaugar, þar af ein fyrir börn. Aðstaða er til að leika fótbolta, tennis, skvass, strandblak og borðtennis. Dagskrá fyrir börnin í barnaklúbbnum fyrir 4-12 ára. Hótelið er í samstafi við þrjá golfvelli í nágrenninu.
Fyrir miðju hóteli er útisvæði þar sem er dagskrá á kvöldin.
Í heilsulindinni er líkamsrækt og þar er nuddpottur og sauna og hægt að fá margs kyns nudd- og snyrtimeðferðir.
Veitingastaðirnir á hótelinu sjálfu eru þrír; á Mirador er hlaðborð í morgun-, hádegis- og kvöldverð. Auk þess eru Rodizio með brasilískt grill á kvöldin og Portofino með ítalska rétti. Nokkrir barir eru á hótelinu, þar á meðal er einn í sundlaugargarðinum, annar í anddyrinu og snarlbar með létta rétti.
Allt innifalið: Allir innlendir drykkir og snarl og allar máltíðir á Mirador, hlaðborðsstað hótelsins, en auk þess þrír kvöldverðir á viku á einhverjum hinna veitingastaðanna. Athugið að bóka þarf á þessa veitingastaði, og þar eru gerðar kröfur um snyrtilegan klæðaburð.
Hægt er að leigja handklæði á hótelinu til að hafa í sundlaugargarðinum en færð skilagjald til baka.
Veitingastaðir: Á hótelinu og í næsta nágrenni
H10 Gran Tinerfe, Costa Adeje
Mitt á milli Costa Adeje og Amerísku strandarinnar
Einungis fyrir 18 ára og eldri
Stutt í verslanir og veitingahús
H10 Gran Tinerfe, Costa Adeje
H10 Gran Tinerfe er gott fjögurra stjörnu hótel fyrir 18 ára og eldri. Hótelið er vel staðsett við ströndina á milli Costa Adeje og Amerísku ströndinni. Við hótelið er falleg verönd með útsýni yfir sjóinn og ströndina. Hótelgarðurinn er með þremur sundlaugum, þar af einni upphitaðri.
Hótelið telur tólf hæðir og 348 herbergi. Despacio heilsulindin býður upp á tyrkneskt bað, nuddpotta, sauna og tækjasal. Þar einnig hægt að fá ýmsar meðferðir til heilsubótar gegn gjaldi. Tennisvöllur er við hótelið.
Staðsetning hótelsins er á milli Costa Adeje og Amerísku strandarinnar, Beint aðgengi er að göngugötunni, sem liggur meðfram ströndinni þar sem finna má fjölda verslana af ýmsu tagi. Barir, veitingahús og kaffihús eru á hverju strái. H10 Gran Tinerfe er staðsett rétt hjá hótel Iberostar Bouganville Playa sem er mörgum Íslendingum kunnugt.
Herbergin eru öll loftkæld með hárþurrku, sjónvarpi og síma. Öryggishólf og ísskáp þarf að panta í móttöku og greiða fyrir afnot á meðal dvöl stendur. Hótelið getur ekki ábyrgst að ávallt séu til ísskápar.
Privilege herbergi gefa aðgang að privilege setustofu þar sem hægt er að fá drykki og snarl. Þar eru einnig tölvur og dagblöð. Þessi herbergi eru sama stærð og standard herbergin en með sjávarsýn.
Á hótelinu eru einnig Junior svítur, sem eru allar í nútímalegum stíl og verulega fallegar. Þær eru mjög rúmgóðar með góðu rúmi og að auki 2ja sæta sófa sem hægt er að breyta í svefnsófa. Svíturnar þarf að sérpanta.
Í garðinum er góð sólbaðsaðstaða og þaðan er útsýni fagurt yfir Atlantshafið. Þar er snakkbar sem og fyrirtaks veitingastaður „El Mirador“ þar sem hægt er að sitja úti að snæðingi undir beru lofti.
Skemmtidagskrá er á hótelinu, bæði á daginn og á kvöldin. Playa de las Americas Casino spilavítið er staðsett á hótelinu. Hægt er að fá strandhandklæði meðan á dvöl stendur og greiða farþegar 15 EUR í tryggingu sem þeir fá endurgreidda þegar handklæðinu er skilað.
Í móttökunni komast hótelgestir í tölvu og þar með internet gegn greiðslu, en frítt þráðlaust net er í sameiginlegu rými.
„Los Meceys Buffet“ er veitingasalur hótelsins og er morgunverður og kvöldverður framreiddur þar. Kokkar veitingastaðarins elda ýmsa ljúffenga rétti fyrir framan matargesti og töfra fram nýjungar á hverju kvöldi.
Miðbær: 20 mín gangur að Parque Santiago
Veitingastaðir: Á hóteli og allt um kring
Nettenging: Þráðlaust net án endurgjalds í sameiginlegu rými. Ekki á herbergjum.
Herbergi: Herbergi taka að hámark þrjá
Öryggishólf: Þarf að panta og greiða fyrir 18 EUR á viku
H10 Costa Adeje Palace
5 mínútnar gangur í verslanir og veitingahús.
H10 Costa Adeje Palace
Skemmtilegt hótel með stóran og fallegan sundlaugarð. Stendur við La Enramada ströndina í Costa Adeje, og aðeins 5 mínútna gangur eftir strandgötunni í verslanir og veitingastaði.
Herbergin eru rúmgóð og björt og hafa öll verið tekin nýlega í gegn (2012-2013). Í þeim öllum er loftkæling, gervihnattasjónvarp, smábar, internet og öryggishólf (gegn gjaldi). Á baðherbergi er baðkar með sturtu og hárþurrka. Þráðlaust internet er á sameiginlegum svæðum.
Í stórum og skemmtilegum garðinum eru þrjár stórar sundlaugar, ein þeirra upphituð og sundlaugarbar. Fyrir börnin er barnalaug og krakkaklúbbur með dagskrá og diskótek fyrir 4-10 ára. Einnig eru á hótelinu vellir til að leika tennis, strandblak og minigolf, auk poolborðs og borðtennisborðs. Stutt er á golfvöllinn. Hægt er að leigja handklæði gegn kreditkortatryggingu. Ef handklæðinu er ekki skilað í lok dvalar er andvirði handklæðis rukkað af kortinu.
Í góðri heilsulindinni er sundlaug, sauna, tyrkneskt bað, nuddpottur og líkamsrækt einnig er hægt að fá nudd og snyrtimeðferðir.
Aðalveitingastaður hótelsins er með hlaðborð í morgun-, hádegis- og kvöldverð, en auk þess eru 3 veitingastaðir á einum þeirra er hægt að fá grillrétti. Einnig eru píanóbar og diskótek á hótelinu. Hægt er að velja um hálft fæði eða allt innifalið fyrir ,,privilege" herbergin.
Fyrir þá sem vilja komast á Amerísku ströndina er skutla á 30 mínútna fresti frá kl. 10-12 og aftur frá kl. 17-18.
Veitingastaðir: Á hóteli og allt um kring
Öryggishólf: Gegn gjaldi. 2 EUR á dag
Jardin Tropical Hotel, Costa Adeje
Rétt hjá Aquapark og Siam Park
Jardin Tropical Hotel, Costa Adeje
Glæsileg nýlega uppgerð hótelsamstæða alveg við sjóinn á Adeje-ströndinni, rétt við Colon-smábátahöfnina og vatnsrennibrautagarðana Aquapark og Siam Park.
Í samstæðunni eru 390 vistarverur sem skiptast í eins og tveggja manna herbergi og svítur. Hótelbyggingin sjálf er í arabískum stíl en herbergin eru innréttuð á einkar stílhreinan og nútímalegan hátt. Öll eru þau búin nútímaþægindum eins og loftkælingu og upphitun, síma, flatskjársjónvarpi með gervihnattarásum og kvikmyndaleigu, öryggishólfi og smábar. Á baðherbergjum er hárþurrka, baðvörur, baðsloppur og inniskór. Þráðlaus háhraðanettening er á herbergjum gegn gjaldi. Svalir með húsgögnum fylgja öllum herbergjum en útsýnið er ýmist út á hafið, yfir hótelgarðinn eða til fjalla.
Þegar kemur að mat og drykk ættu allir að finna eitthvað að sínu skapi því að í hótelinu eru fimm veitingastaðir. Hver þeirra hefur sína áherslu en Miðjarðarhafsmatargerð er einkennandi fyrir þá. Kaffihús er á hótelinu og setustofubar og þeir sem vilja meira tjútt geta tekið snúning á næturklúbbnum á hótelinu.
Hótelgarðurinn er einstaklega fallegur og gróðursæll, heilir 12.000 fermetrar að stærð. Þar er bæði saltvatns- og ferskvatnslaug og sérstök laug fyrir börnin. Sérstakur krakkaklúbbur er starfræktur á hótelinu. Sólbaðsaðstaða er til fyrirmyndar og hægt að kæla sig niður með svalandi drykk á sundlaugarbarnum.
Líkamsræktaraðstaða er í hótelinu, einnig heilsulind með gufubaði, tryknesku baði og nuddpottum. Ýmsar nudd- og líkamsmeðferðir eru í boði og hægt er að panta nuddmeðferð á hótelherbergin. Þá er hér einnig hárgreiðslu- og snyrtistofa og gjafavöruverslun.
Gestamóttakan opin allan sólarhringinn. Öryggishólf í gestamóttökunni. Þar er hægt að leigja bíl og reiðhjól, skipta gjaldeyri, fá þvotta- og strauþjónustu, þurrhreinsun og barnagæslu.
Þetta er einkar glæsileg hótelsamstæða á góðum stað við Adeje-ströndina. Hótelið var byggt árið 1987 en var allt gert upp árið 2010. Aðeins tekur um 5 mínútur að ganga niður að sjónum. Aqualand-vatnsrennibrautagarðurinn er þarna rétt hjá þar sem börnin geta skemmt sér konunglega. Eins er Siam Park nálægt sem er talinn einn flottasti vatnsrennibrautagarður í heimi.
Ekki má svo gleyma golfvöllunum sem eru nokkrir og ekki langt undan.
Veitingastaðir: Á hótelinu og í næsta nágrenni
Dream Hotel Gran Tacande, Costa Adeje
Einstakur sundlaugagarður sem teygir sig niðrá strönd
Í göngufæri frá amerísku ströndinni
Verslanir í næsta nágrenni
Dream Hotel Gran Tacande, Costa Adeje
Vinsamlega athugið að frá og með 17. apríl og til lok október eru áætlaðar endurbætur á Gran Tacande sem fela í sér endurnýjun á 255 herbergjum. Einnig verður Bocana veitingastaðnum breytt, veitingastað verður bætt við og þakverönd með bar útbúin. Sundlaugarsvæðið verður bætt og heilsulindin tekin í gegn.
Dream Hotel Gran Tacande er 5 stjörnu lúxushótel við eina fallegustu strönd Tenerife, Playa del Duque. Sundlaugargarðurinn er glæsilegur, liggur meðfram hótelinu og nær nánast niður á strönd.  Nútímaleg og smart hönnun, fyrsta flokks veitingastaðir og ein glæsilegasta heilsulindin á Tenerife.  Þjónustan á hótelinu þykir framúrskarandi.
Í nágrenni hótelsins er iðandi mannlíf og tvær af betri verslunarmiðstöðvum Costa Adeje svæðisins eru í göngufæri, þar af er önnur Plaza del Duque, sem er sú fínasta á allri ströndinni. Auðvelt er að  ganga eftir strandgötunni á amerísku ströndina, en þangað eru liðlega 3 kílómetrar.
Á hótelinu eru 250 glæsileg herbergi og svítur í fjórum byggingum.  Auk tveggja manna herbergja er hægt að  sérpanta svítur, en í þeim eru ávallt nuddpottar. Tveggja manna herbergin eru stór og glæsileg, öll loftkæld með verönd eða svölum, interneti, gervihnattasjónvarpi, öryggishólfi, smábar, tónlistarrásum og síma. Baðherbergin eru í stíl við annað á þessi glæsihóteli, vel útbúin með sér sturtu, baðkari, hárþurrku og snyrtivörum.
Á Dream hótel Gran Tacande eru alls Það eru 2 veitingastaðir á hótelinu; El Zurron sem er opinn fyrir kvöldverð (innifalið í verði fyrir HB farþega) og annar sem heitir Bocona og er „a la carte" í hádeginu og ca 2 kvöld í viku.”  Hótelgestir geta valið um bari, innan dyra sem utan – allt eftir því hvaða tími dagsins er og hvaða stemmningu er verið að sækjast eftir.
„VITANOVA Spa & Wellbeing centre “ er hin fullkomna heilsulind og vart hægt að ímynda sér nokkra meðferð sem ekki er í boði á þessum sælureit.  Einkum er lögð áhersla á ýmis konar heilsuböð. Meðal þess sem er á heilsulindinni er nuddpottur, tyrkneskt bað, gufubað, tækjasalur og snyrtistofa. Ótæmandi möguleikar eru á að stunda íþróttir og aðra afþreyingu á hótelinu og á ströndinni.
Dream Hotel Gran Tacande er  glæsihótel fyrir fólk sem vill aðeins það besta.
Miðbær: í göngufæri við miðbæ Costa Adeje og 3,5 km frá Playa Americas
Veitingastaðir: Á hótelinu og allt um kring
Herbergi: Tveggja manna herbergi, hægt er að sérpanta svítur
Iberostar Anthelia, Costa Adeje
Vel staðsett á Costa Adeje
Glæsilegur sundlaugagarður og vistaverur
Iberostar Anthelia, Costa Adeje
Iberostar Anthelia er glæsilegt 5 stjörnu hótel Costa Adeje megin á suðurströnd Tenerife.
Frá 6. mars - 31. júlí munu endurbætur standa yfir á hótelinu. Barito Bar, Cruz laugin og líkamsræktin verða ekki í boði á þessum tíma en  boðið verður upp á líkamsrækt í heilsulindinni í staðinn. Einnig verða aðrir barir á hótelinu opnir.
Hótelið hefur glæsilega sundlaugargarða, frábæra heilsulind og fyrsta flokks veitingastaði. Þjónustan er framúrskarandi og allar vistarverur bera kem af þeim fimm stjörnum sem hótelið hefur
Hótelið stendur við hafið, milli hinnar löngu Fañabé sandstrandar og hinnar fallegu  Duque strandar. Allt um kring er iðandi mannlíf, barir, kaffihús og veitingastaðir.
Á hótelinu eru 365 rúmgóð herbergi í fimm byggingum, öll nýuppgerð að fullu.
Tveggja manna herbergin eru ýmis með hjónarúmi eða tveimur rúmum, öll með verönd eða svölum. Herbergi snúa ýmist að hafi eða sundlaugargarði, eru öll loftkæld  með baðslopp, hárþurrku, þráðlausu interneti, flatskjá, öryggishólfi, smábar, tónlistarrásum, síma og möguleika á aukarúmi fyrir barn.
Hægt er að fá fjölskylduherbergi sem eru tvö herbergi tengd saman.
Hótelið skarar framúr öðrum þegar kemur að matseld. Maturinn er stundum nefndur helsta djásn hótelsins. Hótelið skartar fjórum veitingastöðum, hver með sínar áherslur, og tveimur sundlaugarbörum, með alls kyns veitingum.
Mikið er um að vera á hótelinu og á daginn er skemmtidagskrá fyrir alla aldurshópa. Notalegur píanóbar er á veröndinni, þar sem gestir njóta lifandi tónlistar og skemmtiatriða.
Heilsa og vellíðan er fyrir öllu og „Thai Zen SPAce“ heilsulindin byggir á meðferðum frá Asíu, sem eiga að gagnast bæði líkama og sál. Í annari heilsulind, „Wellnes Centre“ eru ýmis heilsuböð, innilaug, vatnsleikfimi, kaldur pottur, finnsk sauna og tyrkneskt gufubað. Farþegar geta fengið strandhandklæði meðan á dvöl stendur án endurgjalds.
Endalausir möguleikar til að stunda íþróttir og aðra afþreyingu á hótelinu. Tækjasalur með góðum græjum, borðtennis, tennis, pílukast, vatnsleikfimi og leikir í sundlauginni. Við ströndina er hægt að komast á brimbretti.
Skammt frá hótelinu er köfunarstöð þar sem bæði byrjendur og lengra komnir lagt stund á köfun. Stutt er á golfvelli og leiðbeinir starfsfólk hótelgestum með bókanir á golfvelli.
Hótel Iberostar Anthelia er fyrir þá sem vilja það besta sem er í boði á Tenerife.
Miðbær: Stutt í miðbæ Costa Adeje, um 6 km til Playa del las Américas
Veitingastaðir: Á hótelinu og allt um kring
Nettenging: frítt þráðlaust net á herbergjum, í móttöku og aðgangur að tölvu í Cyper kaffihúsinu
Herbergi: Tveggja manna herbergi. Hægt að panta aukarúm fyrir börn.
Iberostar grand hotel El Mirador, Costa Adeje
5 stjörnu lúxus hótel í “boutique” stíl
Nálægt einni af fallegustu ströndum Tenerife
Iberostar grand hotel El Mirador, Costa Adeje
Iberostar Grand hotel El Mirador er við Playa del Duque ströndina Costa Adeje megin á suðurströnd Tenerife.
Hótelið er í fallegum 2000 m2 garði með sundlaugum, sólbekkjum, sóltjöldum, handklæðum og annari fyrirtaks aðstöðu til sólbaða og afslöppunar. Allt er stílað inná klassa og glæsileika á þess lúxushóteli sem er eingöngu fyrir fullorðna og með býður gestum gistingu í fallegum svítum.
Um 25 metrar eru að hinnar fallegu Duque strönd, sem af mörgum er talin fallegasta ströndin á Tenerife. Iðandi mannlíf, barir, kaffihús, veitingastaðir og fallegar smáverslanir og verslunarhús eru í göngufæri.
Á hótelinu eru 120 fallegar svítur.  Allar svítur eru með himnasæng og verönd eða svölum. Svíturnar eru loftkældar með fataherbergi, interneti, sjónvarpi, öryggishólfi, smábar, tónlistarrásum og síma. Baðherbergi eru vel búin með aðskildu baðkari og sturtu, rakspegli, baðslopp, inniskóm og hárþurrku.
Hótelið skartar þremur veitingastöðum og tveimur börum.  Sundlaugarbarinn er mjög huggulegur og þar má fá fyrirtaks paellu og ferskt sjávarfang auk ýmissa léttra rétta. Tosca barinn er vinsæll og opinn frá klukkan 10 á morgnana og til miðnættis. Morgunverður er borinn fram á veitingastaðnum El Mirador og þar er einnig hægt að borða kvöldverð, sem borinn er fram á hlaðborði. Hægt er að kaupa morgunverð eða hálft fæði. Glæsilegasti veitingastaður hótelsins er El Cenador þar sem réttir frá Kanaríeyjum  - gjarnan í nútíma búningi eru í fyrirrúmi.
Auðvelt er að stunda íþróttir og aðra afþreyingu á hótelinu. Vel búinn tækjasalur, borðtennis, skvass, vatnsleikfimi í  sundlauginni.  Skammt frá hótelinu er köfunarstöð þar sem bæði byrjendur og lengra komnir lagt stund á köfun. Brimbretti og alls kyns vatnasport er við strendurnar.
Sjö holu golfvöllur er í næsta nágrenni, stutt  er á aðra golfvelli og leiðbeinir starfsfólk hótelgestum með bókanir á golfvelli.
Hótel Iberostar Grand hotel El Mirador, eingöngu fyrir fullorðna og gist í svítum með himnasæng. Algjör lúxus.
ATH. Mögulegt er að sérpanta herbergi með aðstöðu fyrir fatlaða
Veitingastaðir: Á hótelinu og allt um kring
Los Alisios Apartments, Los Cristianos
Aðeins fyrir fullorðna á veturna
Los Alisios Apartments, Los Cristianos
Þægileg, nýuppgerð íbúðasamstæða í fallega bænum Los Cristianos. Hentar vel þeim sem kjósa rólegheitaumhverfi þó að stutt sé í verslanir, veitingahús og golfvöll.
Á veturna er hótelið aðeins fyrir fullorðna en á sumrin eru einnig bókaðar barnafjölskyldur.
Íbúðasamstæðan samanstendur af 146 nýuppgerðum og rúmgóðum 70 og 120 fermetra íbúðum. Minni íbúðirnar eru með einu svefnherbergi og rúma tvo einstaklinga en í þeim stærri eru tvö svefnherbergi og rúma þær allt að fjóra. Allar eru þær innréttaðar á nútímalegan og stílhreinan hátt, í björtum litum í bland við hvítt. Dökkt parkett er á gólfum. Í íbúðunum er flest það sem telst til nútímaþæginda, flatskjársjónvarp, sími, vifta er í lofti og öryggishólf fæst gegn gjaldi. Eldhúskrókur er búin öllu sem þarf til eldamennsku, þar eru hellur, kaffivél, ísskápur, örbylgjuofn og öll helstu áhöld. Rúmgóðar svalir með húsgögnum fylgja öllum íbúðum. Þráðlaus netaðgangur er í íbúðum gegn gjaldi.
Hægt er að leigja handklæði fyrir sundlaugargarðinn á 1 evru í móttöku.
Í samstæðunni er hlaðborðsveitingastaður með stórri verönd og þar er hægt að fylgjast með kokkunum töfra fram ljúffenga Miðjarðarhafsrétti.
Í miðju íbúðasamstæðunnar er fallegur garður með sundlaug og góðri sólbaðsaðstöðu, þar eru sólbekkir og sólhlífar. Sundlaugarbarinn kemur þeim til bjargar sem vilja ekki ofþorna í sólinni með úrvali og ljúffengra áfengra jafnt sem óáfengra drykkja. Nokkur kvöld vikunnar er skemmtidagskrá með lifandi tónlist.
Gestamóttakan er opin allan sólarhringinn og þar töskugeymsla, hægt er að skipta gjaldeyri og leigja reiðhjól eða bíl. Kjörbúð er í samstæðunni, þvottahús með sjálfsafgreiðslu, leikherbergi fyrir börnin og billjarð- og borðtennisborð fyrir þá eldri og tennisvellir eru á lóðinni.
Hótelið stendur efst í brekku en rétt hjá er Las Americas-golfvöllurinn og 10 mínútna gangur er niður í fallega miðbæinn í Los Cristianos og 5 mínútur til viðbótar að rölta niður á strönd eða að smábátahöfninni.
Strönd: 15 min í strönd
HG Cristian Sur, Los Cristianos
Stutt í verslanir, veitingastaði, bari og ströndina
Góður kostur á sanngjörnu verði
HG Cristian Sur, Los Cristianos
Rólegt íbúðahótel á góðum stað í Los Cristianos - stutt í verslanir, veitingastaði, bari og ströndina.  Hótelið er staðsett beint á móti HG Tenerife Sur. Frábær staðsetning og gott verð.
Í boði eru rúmgóðar og bjartar íbúðir, eins eða tveggja svefnherbergja. Í þeim öllum er gervihnattasjónvarp, sími, öryggishólf, opnanlegir gluggar og svalir. Á baðherbergi er baðkar og sturta, og hægt er að óska eftir hárþurrku og straujárni og strauborði. Í eldhúskrók er helluborð, ofn, ísskápur, brauðrist og hraðsuðuketill. Þráðlaust internet á sameiginlegum svæðum gegn gjaldi
Athugið að tveggja herbergja íbúðirnar eru á tveimur hæðum - á efri hæð er opið herbergi, baðherbergi og aðrar svalir.
Garðurinn er einstaklega fallegur og vel gróinn. Þar eru tvær laugar, önnur þeirra upphituð og barnalaug að auki. Á sundlaugarbarnum er frítt þráðlaust internet. Einnig er á hótelinu verslun og þvottahús.
Á veitingastað hótelsins er hægt að fá morgun-, hádegis- og kvöldverð, en á hótelinu er einnig kaffihús og matvöruverslun. Morgunverður eða hálft fæði í boði - gengið er frá því beint við hótelið
Gestamóttaka: Opin frá kl.8:00 - 24:00
Nettenging: Já gegn gjaldi, í tölvuherbergi og þráðlaust net við sundlaugarbar
Íbúðir: Íbúðir með einu og tveimur svefnherbergjum. Tveggja herbergja íbúðir eru á tveimur hæðum.
Öryggishólf: Já, 2,25 EUR á dag eða 15,75 EUR fyrir vikuna
HG Tenerife Sur, Los Cristianos
Stutt í verslanir, veitingastaði, bari og ströndina
Góður kostur á sanngjörnu verði
HG Tenerife Sur, Los Cristianos
Vinalegt íbúðahótel á góðum stað í Los Cristianos - stutt í verslanir, veitingastaði, bari og ströndina.
Í boði eru rúmgóðar stúdíóíbúðir og íbúðir með einu svefnherbergi. Í þeim öllum er gervihnattasjónvarp, sími og svalir.
Í eldhúskrók er helluborð, ofn, ísskápur, brauðrist og hraðsuðuketill. Gegn gjaldi er hægt að fá afnot af öryggishólfi og interneti á sameiginlegum svæðum.
Á hótelinu er góður sundlaugargarður og þar er sundlaug og barnalaug. Auk þess er sauna, skvassvöllur og hægt að panta tím Á veitingastað hótelsins er hægt að fá morgun-, hádegis- og kvöldverð. Einnig er á hótelinu verslun og þvottahús. ● Hálft fæði í boði - gengið er frá því á staðnum,
Athugið að mögulegt er að lenda á þriðju hæð í lyftulausu húsi. Sum húsin eru 7 hæðir en þar eru lyftur.
Veitingastaðir: Á hóteli og í næsta nágrenni
Strönd: ca 1 km
Nettenging: Gegn gjaldi, í tölvuherbergi og þráðlaust net við sundlaugarbar
Íbúðir: Stúdíó íbúðir (mjög rúmgóðar) og íbúðir með einu svefnherbergi
Aguamar Apartments, Los Cristianos
Stutt í miðbæ og á strönd
Sundlaug með sérsvæði fyrir börn
Aguamar Apartments, Los Cristianos
Þægilegt íbúðahótel á mjög góðum stað, 5 mínútur frá miðbænum og 10 mínútur frá ströndinni í Los Christianos. Fjöldi veitingastaða og skemmtilegra verslana í næsta nágrenni. Fyrir þá sem það kjósa er stutt yfir á Amerísku ströndina í verslunarmiðstöðvar og óstöðvandi næturlíf.
Í hótelinu er 140 snyrtilegar íbúðir af nokkrum stærðum, allt frá því að vera tveggja manna stúdíó og upp í íbúðir með tveimur svefnherbergjum og stofu sem rúma allt að sex einstaklinga. Innréttingar eru klassískar og þægilegar, úr millibrúnum við. Parkett er á gólfum. Allar vistarverur eru búnar sjónvarpi með gervihnattarásum, síma og eldhúskrók með ísskáp, örbylgjuofni, hellum, kaffivél og brauðrist, auk tilheyrandi eldhúsáhalda. Á baðherbergjum er baðker með sturtu. Öryggishólf og þráðlaus nettenging er í boði gegn gjaldi. Við allar íbúðirnar er verönd eða svalir búnar húsgögnum.
Morgunverður er borinn fram í veitingasal og þar má einnig snæða ljúffengan kvöldverð.
Í hótelgarðinum er sundlaug með sérsvæði fyrir börnin. Það getur tekið á að leyfa sólina sleikja sig til lengri tíma og því kemur það sér vel að stutt er á sundlaugarbarinn þar sem hægt er að fá hleðslu á batteríin á formi snarls eða fljótandi veitinga af ýmsu tagi. Sérstakt leiksvæði er fyrir börnin og hægt er að spila mínígolf, billjarð, borðtennis og ýmislegt fleira.
Gestamóttakan er opin allan sólarhringinn og þar er veitt aðstoð við bílaleigu, gjaldeyrisskipti, upplýsingar um skoðunarferðir og miðakaup. Fyrir þá sem ekki vilja snúa aftur heim með fulla ferðatösku af óhreinataui er upplagt að nýta sér myntþvottavélarnar í þvottahúsi hótelsins.
Aguamar er á frábærum stað í Los Cristianos. Verslanir og veitingastaðir eru allt um kring, aðeins fimm mínútna gangur í miðbæinn og 10 mínútur á ströndina. Strandgatan er falleg og við hana er fjöldi skemmtilegra veitingastaða og kráa. Stutt er í vatnasport af öllum gerðum auk vatna- og skemmtigarða.
Miðbær: 5 min frá miðbænum
Strönd: 10 min frá Los Christianos ströndinn
Veitingastaðir: Veitingasalur á hóteli og veitingastaðir allt um kring.
Sensimar Arona Gran Hotel & Spa, Los Cristianos
Einungis 18 ára og eldri
Sensimar Arona Gran Hotel & Spa, Los Cristianos
Mjög gott hótel og heilsulind á besta stað við strandgötuna í suðurhluta Los Cristianos. Aðeins ætlað fullorðnum. Verslanir, veitingastaðir og sandströndin í léttu göngufæri.
Í hótelinu eru 390 fallega innréttaðar vistarverur sem skiptast í tveggja manna herbergi og svítur. Innréttingar eru nútímalegar og stílhreinar, í hvítum og brúnum tónum. Parkett er á gólfum. Alls staðar er loftkæling, sími, 32 tommu flatskjársjónvarp með gervihnattarásum, þráðlaus nettenging og öryggishólf, hið minnsta. Smábar er gegn gjaldi. Á baðherbergjum er hárþurrka, baðvörur, baðsloppar og inniskór.
Veitingastaðurinn Las Vistas býður upp á morgunverðarhlaðborð með ríkulegu úrvali heitra og kaldra rétta og kvöldverðarhlaðborð með áherslu á alþjóðlega og Miðjarðarhafsmatargerð. Í hádeginu og tvö kvöld vikunnar eru ljúffengir réttir í boði af matseðli á veitingastaðnum Culinarium. Lifandi tónlist er á setustofubarnum á kvöldin.
Hótelgarðurinn er gróðursæll og þar eru þrjár upphitaðar sundlaugar, með sólbekkjum, sólhlífum og Balíbeddum í kring. Starfsfólk sér um afþreyingu fyrir þá sem vilja frá morgni fram á kvöld. Á Palapa-sundlaugarbarnum er hægt að fá síðbúinn kaldan morgunverð milli 10 og 11 og hádegisverð. Snarl og svalandi drykkir fást þar fram á kvöld.
Heilsulindin í hótelinu er öll hin glæsilegasta og býður upp á næringu fyrir bæði líkama og sál. Þar er innisundlaug, gufubað og þurrgufa og hvíldarhreiður. Ótal gerðir nudd- og líkamsmeðferða eru í boði, hægt er að slaka á við ilmolíuangan eða láta þekja sig með kavíar. Líkamsræktaraðstaðan er til fyrirmyndar með nýjum Technogym-tækjum og eróbikktímar eru þrisvar á dag.
Í gestamóttökunni sem er opin allan sólarhringinn er þvotta- og þurrhreinsiþjónusta og starfsfólk aðstoðar við bílaleigu, miðakaup og ferðaskipulag.
Arona Gran er mjög gott hótel á besta stað við strandgötuna í suðurhluta Los Cristianos. Það er einungis ætlað fullorðnum, með glæsilega heilsulind og því fullkomið til að næra bæði líkama og sál, fjarri skarkala og látum. Golfvöllur er í 3 km fjarlægð og bjóðast gestum sem vilja halda sveiflunni við sérkjör á hann. Nokkurra mínútna gangur er í miðbæ Los Cristianos þar sem veitingastaðir og verslanir eru á hverju horni.
Gestamóttaka: Opin allan sólarhringinn
Sundlaug: Þrjár upphitaðar sundlaugar
Teide Mar apartments, Puerto de la Cruz
Teide Mar apartments, Puerto de la Cruz
Einfalt íbúðahótel sem hentar vel fyrir fjölskyldu, vini eða pör. Hótelið er aðeins nokkrum metrum frá bænum La Paz, á norðurhluta Tenerife.
Íbúðirnar eru rúmgóðar með öllum helstu nauðsynjum.
Í sundlaugagarðinum eru tvær sundlaugar fyrir börn og fullorðna. Veitingasalurinn er með hlaðborðs morgunmat og kvöldmat.
Einnig er tennisvöll á svæðinu og frítt þráðlaust net í sameiginlegum rýmum. Hægt er að komast í þvottahús.
Íbúðirnar eru í göngufæri frá mannlífi, veitingastöðum og verslunum. Það tekur um 5 mínútur að ganga í Tenerife Botanic Garden eða skrúðgarð Tenerife. Hann er umkringdur veitinga og kaffihúsum. Aðeins 4 km eru í Loro Park.
Vinsamlega athugið að akstur er ekki í boði til Puerto de la Cruz og fararstjóri er ekki á staðnum. Hægt er að ná í fararstjóra í þjónustusíma.
Veitingastaðir: Á hóteli og í næsta nágrenni
Miðbær: Nokkra metra frá bænum La Paz
H10 Tenerife Playa, Puerto de la Cruz
Á frábærum stað í Puerto de la Cruz
Svalir eða verönd með húsgögnum
H10 Tenerife Playa, Puerto de la Cruz
Gott hótel á besta stað í Puerto de la Cruz sem er á norðurhluta eyjarinnar.
Það er við göngugötuna fyrir framan sundlauga- og vatnagarðinum Martiánez, 50 metra frá sjónum og stutt frá miðbænum. Þetta hótel er með allt innifalið.
Í hótelinu eru 340 björt herbergi og svítur sem rúma einn til þrjá einstaklinga. Innréttingar eru í klassískum stíl og flísar á gólfum. Loftræsting, sími, sjónvarp með gervihnattarásum og smábar er í öllum vistarverum. Öryggishólf og hraðsuðuketill eru í boði gegn gjaldi. Á baðherbergjum er baðkar, hárþurrka og ókeypis baðvörur. Þráðlaust netsamband er ókeypis í sameiginlegum rýmum hótelsins en gegn gjaldi á herbergjum. Við allar vistarverur eru svalir eða verönd með húsgögnum.
Veitingastaðurinn El Drago býður upp á ríkulegt morgunverðarhlaðborð alla daga og í hádeginu og á kvöldin úrval heitra og kaldra rétta. Útsýnið er ekki amalegt, annars vegar út á hafið og hins vegar yfir kokkana þar sem þeir leika listir sínar. Veitingastaðurinn og barinn El Lagar snýr út að sundlaugagarðinum, þar má fá snarl og allar gerðir drykkja fram eftir degi og rétti af matseðli í hádeginu. Á kvöldin er síðan upplagt að setjast út á veröndina við Tinerfe-barinn og kæla sig niður eftir langan dag í sólinni.
Tvær sundlaugar eru í hótelgarðinum, önnur upphituð á veturna, auk busllaugar fyrir börnin. Nóg er af sólbekkjum og sólhlífum auk þess sem gestir geta teygt úr sér og slakað á í stórum Balíbeddum.
Í gestamóttökunni er boðið upp á þvottaþjónustu, bílaleigu og hjólaleigu og þar er hraðbanki. Hárgreiðslu- og snyrtistofa er einnig í hótelinu.
H10 Tenerife Playa er á frábærum stað rétt við sjóinn og sundlauga- og vatnagarðinn Martiánez. Miðbærinn er í léttu göngufæri og þar er fjöldi veitingastaða, verslana og skemmtistaða með tilheyrandi mannlífi. Þess má geta að næsti golfvöllur er í aðeins 2 kílómetra fjarlægð.
Vinsamlega athugið að akstur er ekki í boði til Puerto de la Cruz og fararstjóri er ekki á staðnum. Hægt er að ná í fararstjóra í þjónustusíma.
Miðbær: Í léttu göngufæri
Strönd: Stutt í strönd
Veitingastaðir: Á hótelinu og í næsta nágrenni
Nettenging: Gegn gjaldi á herbergjum
Bahia Principe San Felipe, Puerto de Cruz
Á frábærum stað við strönd
Bahia Principe San Felipe, Puerto de Cruz
Gullfallegt hótel á frábærum stað við Martinez-ströndina. Fullkomin slökun, veitingastaðir, heilsulind og allt til alls á hótelinu og stutt í Martinez-vatnagarðinn, verslanir og iðandi mannlíf í Puerto de Cruz.
Í hótelinu eru um 260 hlýlegar og fallega innréttaðar vistarverur. Herbergi sem eru 26 fermetrar rúma allt að þrjá einstaklinga og svítur rúma allt að tvo fullorðna og tvö börn. Innréttingar eru smekklegar, í dökkum við, veggir hvítir og áklæði í rauðum litum. Á gólfum er parkett. Öll herbergin eru loftkæld, þar er sími og sjónvarp með gervihnattarásum. Öryggishólf, smábar og þráðlaus nettenging eru gegn gjaldi. Á baðherbergjum er baðker með sturtu, hárþurrka og ókeypis baðvörur. Við allar vistarverur eru svalir eða verönd og útsýnið er ekki af verri endanum, ýmist yfir tignarlega Teide-eldfjallið eða á haf út.
Veitingastaðirnir eru fjórir svo að meira að segja mestu matargikkir ættu að finna eitthvað til að kæta bragðlaukana. Tveir hlaðborðsveitingastaðir bjóða upp á úrval rétta frá öllum heimshornum og inn á þann sem snýr að sundlauginni er hægt að mæta í svo til hvaða klæðnaði sem er. Veitingastaðurinn Portofino sérhæfir sig í ítölskum réttum af matseðli og úrvali drykkja og Mediterraneo bætir við réttum frá öllum Miðjarðarhafslöndum.
Í hótelgarðinum sem er gróinn og fallegur eru tvær sundlaugar, auk busllaugar fyrir börnin. Sólbekkir og sólhlífar eru hringinn í kringum laugarnar. Starfsfólk sér þeim sem áhuga hafa á fyrir skemmtun fram á kvöld, börnum jafnt sem fullorðnum.
Ef hvíld og slökun er í fyrirrúmi er þetta rétti staðurinn því að heilsulindin er vel búin. Þar er innilaug með öldum og nuddi, gufubað, vatnsmeðferðir, nudd og aðrar líkamsmeðferðir. Til að engum leiðist hafa gestir auk þess billjarð- og borðtennisborð til afnota auk tennisvalla.
Gestamóttakan er opin allan sólarhringinn og þar er gjafavöruverslun, þvotta- og þurrhreinsiþjónusta, bílaleiga og aðstoð við miðakaup og ferðaskipulag.
Bahia Principe San Felipe er fullkomið til að slaka á og hlaða batteríin í fríinu. Hér er allt til alls en nóg er einnig af afþreyingu í nágrenninu, næturlíf, vatnasport, spennandi göngu- og hjólaleiðir, vatnagarðar og veitingastaðir.
Vinsamlega athugið að akstur er ekki í boði til Puerto de la Cruz og fararstjóri er ekki á staðnum. Hægt er að ná í fararstjóra í þjónustusíma.
Strönd: Við Martinez strönd
Miðbær: Í göngufæri við verslanir og veitingahús í Puerto de Cruz
Árið 2010 flutti Halla til Tenerife þar sem hún býr nú og starfar.
Árið 2010 flutti Halla til Tenerife þar sem hún býr nú og starfar.
Halla Birgisdóttir er fædd í Keflavík 1973 en flytur ung til Siglufjarðar þar sem hún elst upp.
Eftir útskrift af viðskiptabraut Fjölbrautaskóla Suðurnesja 1990 starfaði Halla sem rekstrarstjóri á líkamsræktarstöðinni Planet Pulse og stundaði nám við  líkamsræktarskóla FIA (Fitness Industry Alliance) og ACE (American Concil of Exercise).
Hún hefur starfað sem einkaþjálfari í World Class, sölumaður hjá heildverslunni Kötlu og sem verslunarstjóri í tískuvöruversluninni Zik-Zak. Á sama tím lauk Halla m.a. námi í fararstjórn erlendis frá Ferðamálaskóla Íslands auk ýmissa annarra námskeiða
Árið 2010 flutti hún til Tenerife þar sem hún býr nú og starfar þar sem fararstjóri VITA á veturna en á sumrin hefur hún unnið sem fararstjóri í Tyrklandi og á grísku eyjunni Krít.  Halla hefur einnig unnið sem fararstjóri á Kanarí og á eina uppkomna dóttur.
Sara talar ensku og spænsku reiprennandi en tyrkneska liggur einnig vel fyrir henni.
Sara talar ensku og spænsku reiprennandi en tyrkneska liggur einnig vel fyrir henni.
Sara Ýr Guðjónsdóttir hefur verið búsett á Tenerife síðan 2010. Hún er þar í sambúð og starfar sem fararstjóri.
Árið 2011 var Sara á Bodrum, Tyrklandi, í 6 mánuði þar sem hún starfaði á veitingastaðnum Kafedaki. Hún sneri þangað aftur sumarið 2012 og dvaldi þá í 7 mánuði.
Ásamt enskunni og spænskunni getur hún því bjargað sér á tyrknesku.
Haustið 2013 hóf Sara störf hjá VITA á Tenerife og hefur starfað sem leiðsögumaður hjá okkur síðan.
Sumarið 2015 verður hún fararstjóri á Mallorca.
Sjá Kortasýn Sjá gististaði
Vertu fyrst(ur) til að fá fréttir af tilboðunum okkar
Ég hef líka áhuga á:
Skógarhlíð 12, 105 Reykjavík
Authorised by the Icelandic Tourist Board
Vita © Allur réttur áskilinn 2014 Opnunartími skrifstofu: Mán. - fös. 09:00 - 17:00